
REDAKCIJA ATSAKO 


H. G-tui. Už eilėraščius ir už laišką nuo- 
širdžiai dėkojame. 

Krankliui. Eilėraščius gavome. Dėkui. 
Laukiame daugiau. 

J. Noreikai. Gražius eilėraščius gavome. 
Dėkui. Kas tiks, įdėsime. 

Krankliui. Korespondenciją ir nuotrauką 
gavome. Dėkui. Korespondenciją dedame. 
Nuotrauka bus įdėta vėliau. Prašome prisiųsti 
mums daugiau savo apylinkės jaunimo gy- 
venimo nuotraukų. 

K. K-iui. Straipsnį ir nuotraukas gavome. 
Labai dėkui. Idėsime artimiausiame mūsų lai- 
kraščio numeryje. Prašome nemiršti mūsų ir 
ateityje. 

J. Čekauskui. Dėkojame už sutikimą 
dažniau mums rašinėti. Tamstos pageidavimus 
pasistengsime išpildyti. Adresą gavę pasiun- 
tėsime. Eilėraščius gavome. 

Atmei. Rašinėlis gražus, kalba sklandi. 
Spausdinsime ji tik kiek vėliau, kai ir pas 
mus plačiosios lankos sužaliuos, piovėjų dai- 
nos nuaidės ir Zvangus dalgiai skambės. Tams- 
ta turite: gabumų rašyti. Laukiame daugiau. 


M. Akscinui. Artimiausiu metu išsių- 
sime vieną egzempiorių. 

A. D. Tuo reikalu prašome kreiptis Liet. 
Ūkio D-jon Vilniuje. Ten gausite konkrečių 
ir išsemiamų nurodymų. 

Vilhelmui Povilėnui iš Vasiūnų. 
Šiuo igaliojame Tamstą paimti sau ir laiške 
išvardintiems asmenims sieninius, nuplėšia- 
mus kalendorius artimiausiame lietuviškame 
kooperatyve ar pas kleboną. Ten prašome 
pakvituoti, kad gavote kaipo „J. Dr.“ dova- 
nas. Jei nepavyktų surasti, prašome pranešti 
mums. Sieniniai kalendoriai jau išpirkti. 

Augustinui Kisieliui. Tamstos siųstus 
š. m. sausio mėn. 4 d. iš Svirių pašto 35 skat. 
gavome. Prašome parašyti už koki kalendo- 
rių siunčiate. Iš prierašo aiškėja, kad siun- 
čiate už ūkininko kalendorių, tuo tarpu uža- 
dresuota mums. Ukiniky kalendorius kaštuoja 
70 skat. 


Nor. Arėjui. Pinigus gavome. Dėkui. 
Prašome savo kaimynų tarpe paieškoti naujų 
mūsų laikraščio prenumeratorių. 

TIT TEST TEST 


Kalendorių platintojų žiniai 


Sieninio, kasdien nuplėšiamo lietuviško kalendoriaus leidėjai prašo 


visus platintojus kuo greičiau pranešti per mūsų laikraščio administra- 
ciją, kur ir kiek dar yra neišparduotų ir neišplatintų lietuviško sie- 
ninio, kasdien nuplėšiamo kalendoriaus egzempliorių. Kas nepraneš iki 
šių metų sausio mėn. 20 dienos, bus laikoma, kad ten kalendoriai išpar- 
duoti ir bus reikalaujama atsiskaityti už visus paimtus kalendoriaus 
egzempliorius. 

Be to, primenama, kad jau laikas siųsti pinigus už išparduotus ka- 
lendorius. 


CA ATA 
Tautiet!, ar visi tavo kaimynai, pažįstami ir giminės skaito lietuvišką 
laikraštį? Pasistenk, kad nė viena tavo lankoma pirkia nebūtų be lie- 


tuviško laikraščio. Tad paragink visus, kad išsirašytų įdomų, iliustruotą 
ir turiningą jaunuomenei skirtą savaitinį žurnalą — „Jaunimo Draugą“. 


Viršelį ir vinietes piešė Ant. Butkus. 


kina III metus 


1937 m. Sausio mėn. 15 d. N2(136) 


4 MS KRAŠTO JAUNUOMENĖS $ SAVAITRAŠTIS 


BŪKIME AKYLUS IR KRITINGI 


Naujųjų metų angoje visame pa- 
saulyje buvo girdimi vien tik nusiskun- 
dimai dėl praėjusiųjų metų. Iš tikro, 
jie nieko gero neatnešė pasauliui. Abi- 
sinijos ir Ispanijas karai, diena die- 
non visame pasaulyje augąs ginklavi- 
masis — tai praėjusiųjų metų palydo- 
vai. Bet vis dėlto žmonės su dideliu 
pasitenkinimu palydėjo senuosius — 
1936 metus ir palinkėjo kits kitam 
kuo greičiausiai juos pamiršti. 

Ir mums, Vilniaus krašto lietu- 
viams, praėjusieji metai nebuvo len- 
gvi—jie mums buvo daug sunkesni, 
nei kur kitur. Mat, kitose pasaulio 
dalyse ir valstybėse jau palengvėjo 
ekonominis krizis ir visuotinis me- 
džiaginis skurdas. O pas mus jis dar 
lyg ir neatleido uždėtos ant mūsų 
karčio savo sunkios letenos ir dar la- 
bai mūsų kraštą spaudžia. Negana to. 
Šalia ekonominio krizio atsistojo prieš 
mus ir dvasinės ubagystės pavojus. 
Tiesa, medžiaginis skurdas kęsti ne- 
malonu, bet jis galima nugalėti, Tada 
žmogus tik turi labiau susiveržti diržu 
ir daugiau apriboti savo reikalavimus 
bei išlaidas. Žymiai blogiau, kada žmo- 
gus gali tapti dvasios skurdžium, 
kada jam gręsia pavojus pasidaryti 
aklu ir netekti dvasinių vertybių. 


Kaip tik tas pavojus ir gręsia mums. 
Jau nuo ilgesnio laiko mūsų gy- 
venimo kelias buvo labai erškėčiuo- 
tas. Praėjusiais metais užėjęs nepapra- 
stai stiprus viesulas ardė mūsų sta- 
tytą tautinės kultūros rūmą. Pakako 
trumpo laiko, kad visa tai, kas buvo su 
nepaprastu mūsų kropštumu, atsidavi- 
mu, triūsu, pasišventimu ir medžiaginė- 
mis aukomis statyta, krauta, pavirstų 
griuvėsių krūva. Gali būti, kad ir šie me- 
tai nebus geresni. Tačiau nereikėtų nusi- 
minti. Tai mūsų bandymo valandos, 
kada turime progos pasirodyti ver- 
tais mūsų tautos didžiųjų sūnų: Vy- 
tauto Didžiojo, Basanavičiaus, Kuadir- 
kos ir kitų palikuoniais. Lietuvių tauta 
pergyveno ne vieną sunkia valandą. Jau 
ne kartą siaučiančios bangos iš va- 
karų, pietų ir rytų mėgino užlieti mūsų 
kraštą ir paskandinti amžius ugdytas 
jėgas ir tautines brangenybes. 
Pravartu mums, lietuviškajam jau- 
nimui, šiandie, kada nuolat mūsų 
krašte siaučia audros, kaukia viesulai, 
prisiminti tie praeities vaizdai. Juk 
mūsų Atgimimo Dainius sako: | 
„Atsibus tėvynės sūnūs, 
Didžią praeitį atmine, 
Pagimdys vargai galiūnus, 
Ugnimi uždegs krūtinę“. 

Gyvenimo sąlygos duoda progos 
visam mūsų krašto tautiškai susipra- 
tusiam jaunimui pasirodyti vertais 
„savo didžių protėvių palikuoniais. Jei 
kada, tai ypatingai šiandie šio krašto 
lietuviškasis jaunimas turėtų būti tuo 
galiūnu, nes šiandie yra pavo- 
jus ne vienas, bet du. Negana, kad 
kai kas nori mus užmigdyti, bet ir 
mūsų pačių tarpe atsiranda nemaža 
lietuviškajam jaunimui priešų. 

Jau nuo seniai mūsų krašte atsirado 
įvairios ,svieto lygintojų“ nuotrupos. 
Ilgesnį laiką jos gyveno nuošaliai, be 


jokios mūsų gyvenimui įtakos. Bet 
vėliau jos artimai susibičiuliavo 
su vietiniais „teisybės ieškotojais“. 


Ypač iš tos pusės padidėjo pavojus, 
kada buvo pasiulytas per Kominter- 
no susivažiavimą glaudesnis komuni- 
stų bendradarbiavimas su socialistais. 
Prasidėjo kairiųjų gaivalų veržimasis 
į mūsų kraštą. 

Ligšiol šiems mūsų „svieto lyginto- 
jams“ tik kai kuriose, labiau atsili: 
kusiose kultūriniu požvilgiu vietose 
pavykdavo įsiskverbti. 

Milžiniška šio krašto dauguma 
buvo ir yra tautiška - katalikiška, 
Dabargi, uždarius įvairių organ'- 
zacijų skyrius, sulaikius skaityklas, 
kada sodžius neteko tų, kas jiems 
paaiškintų ir nurodytų tikrąjį kelią, at- 
sivėrė internationalui durys į mūsų 


kaimą. Ten dabar yra labai derli 
dirva įvairiems požemio sėjikams. 
Esant sunkmečiui ir skurdui, mū- 


sų kaimą, beabejo, žavi gražūs ir 
vylingi „svieto lygintojų“ skelbiami 
obalsiai. Sodietį žavi žadamas dvarų 
padalinimas ir kitoks raudonųjų rojus. 
Vietomis dar nevisai susipratęs mūsų 
sodžius nesugebės pats lengvai at- 
skirti grūdus nuo pely. Beabejo, neat- 
siras mūsų tarpe tokių, kurie būtų 
priešingi padalinimui dvarų, kurie 
nuo amžių buvo nutautinimo lizdais. 
Bet ar mūsų naminiai „svieto lyginto- 
jai“ sugebės dabartinėje politinėje pa- 
dėtyje pravesti, kad tų dvarų žemės 
būtų atiduotos mūsų krašto gyvento- 
jams lietuviams? 

Mūsų manymu išmintingiau būtų 
šiandien imtis išganingesnių mūsų 
tautiečio gerbūviui kelti priemonių.. 
Dabartiniu metu kalbėti apie tai ir 
aikvoti ir taip neperdaug gausias mūsų 
jėgas gali tik tas, kam raudonųjų ide- 
alai svarbesni už, kaip pav., Kudirkos 
„Varpo“ mintis. Komunizmo pavojus 
gresia ir mūsų kaimui. Sodietis ypač 
šiandien, paskutinių įvykių ir ekonomi- 
nio skurdo slėgiamas, mažiau bus 
atsparus įvairioms „svieto lygintojų“ 
kalboms ir nesąmoningai žengs be- 
dugnėn. Tai didelis mūsų jaunimui ir 
lietuviškam kaimui pavojus, kuris yra 
nemažesnis už nutautėjimą. 

Aptardami šiuos svetimųjų ir sa- 
vųjų nešamus pavojus, kviečiame mūsų 
tautiškai susipratusį jaunimą ir toliau 
eiti didžiųjų mūsų tautos vyrų pras- 
kintu keliu, 

Genulis. 


Kiekviena meilė yra žmogaus sielos šventenybė, bet visų didžiausia šventenybė — 
Tėvyn3s meilė. Ji pagrįsta milijonais kruvinų aukų, milžiniškais pasiaukojimais ir darbais, 


tūkstančiais metų kovos ir darbo del jos. 

Pulk. Serakauskas. 


LIETUVOS LANGAS 
I PASAULI] 


Didžiausias Lietuvos valstybės 
uostas yra Klaipėda. Į tą miestą 
tūkstančiai traukinių veža prekes 
netik iš visų Lietuvos kampelių, 
bet ir iš tolimų kraštų. Traukiniai, 
iSkrove savo krovini uoste, pri- 
sikraunama įvairių iš už jūrių at- 
gabentų prekių ir veža krašto gilu- 
mon. Čia uostas, užrūkęs besiver- 
žiančiais iš laivų kaminų dūmais. 


Lietuvių kovos už Klaipėdą 


Aisčių giminės (prūsai, lietuviai ir latviai) 
nuo seniausių laikų gyveno Baltijos pajūryje. 
Tai patvirtina vokiečių mokslininkų Tóppeno 
ir Bezenbergerio tyrinėjimai. Prūsai gyveno 
tarp Vyslos ir Priegliaus upių, latviai apie 
Dauguvą, O lietuviai apie Nemuną — tarp 
prūsų ir latvių. Bet neilgai teko aisčiams 
ramiai gyventi Baltijos pakraščiuose. Mazūrų 
kunigaikštis Konradas, norėdamas sėkmin- 
giau kovoti su prūsais, pasikvietė pagalbon 
Kryžiuočius, atiduodamas jiems dalį savo že- 
mių, kurios buvo kaimynystėje su prūsais. 
Kalavijuočiai įsikūrė Livonijoje (kur dabarti- 
nė Latvija ir Estija). Tokiu būdu aisčiai buvo 
apsupti iš pietų ir šiaurės žmonių vokiško 
kraujo. Tai buvo XIII amžiuje. Aisčiai tuomet 
dar nebuvo pakankamai organizuoti. Prieš 
germaniškojo gaivalo atėjimą į Baltijos pa- 
kraščius aisčiai dar neturėjo nors kiek tam- 
presnės valstybinės organizacijos. Atskiros 
giminės — prūsai, lietuviai, latviai, jotvingiai, 
kuršiai — gyveno kas sau. Čia nebuvo jokios 
karo organizacijos. Jas jungė gimininga 
kalba, papročiai, tikyba. Tai buvo visai 
ramios žemdirbių giminės. Tuo tarpu Kry- 
žiuočių ir Kalavijuočių ordinai — tai buvo 
organizuotos ir jau įvairiuose karuose išmė- 
gintos, išmiklintos jėgos, kurios pradėjo visu 
smarkumu pulti aisčius. Su tokiomis jėgomis 


aisčiams buvo labai sunku kovoti. Tos kovos 
dar labiau pasunkėjo, įkai 1237 m. abu ordi- 
nai susijungė į vieną ir, kiek galėdami, sten- 
gėsi užimti Lietuvos pajūri. Tokiu būdu jie 
norėjo Prūsus ir Livoniją sujungti į vieną 
valstybę. Bet tam smarkiai priešinosi žemai- 
čiai. Jie atkakliai kovojo už savo laisvę. Že- 
maičiams padėdavo jų kaimynai sembai, 
(taip pat lietuvių giminė). Jie kovojančiams 
žemaičiams Nemunu ir Kuršių marėmis ga- 
bendavo ginklus ir maistą. Kalavijuočiai, no- 
rėdami tai sembams sutrukdyti, 1252/3 me- 
tais prie Kuršių marių sąsmaukos, pro kurią 
šios marios išplaukia į Baltijos jūrą, pasi- 
statė pili. Ją pavadino Memelburgu '). Lietu- 
viai ją pavadino Klaipėda — duonos ėdikė ^). 
Mat, pilyje nieko neuždirbama, tik duona 
ėdama. Žemaičiai tą pili smarkiai puldinė- 
davę ir stengdavęsi ją sugriauti. Per XIII 
ir XIV amž. buvo užpuolę septynius kartus 
(1253, 56, 69 ir 1320, 23, 79, 93 metais). Ta- 
čiau žymiausias mūšis su Teutonų Ordinu 
ivyko ties Grunvaldu (Žalgiriu) 1410 m. Ta- 
me musy Ordino jėgos buvo visai sutriuš- 


1) Memel vokiškai baltoji vandens rožė. O tais 
laikais Kuršių marėse ir Nemune augdavusios balto- 
sios rožės. Todėl ir pilis (burg) buvo pavadinta Bal- 
tųjų rožių pilis. 

2) Klaips latviškai duona. 

kintos. Žalgirio mūšy teutonų pralaimėjimas 
sustabdė vokiško gaivalo ekspansiją (verži- 
mąsi) į Rytus. Bet 1422 m. Vytautas susi- 
taikė su Ordinu (Melno taika). Vytautas pa- 
sižadėjo uždrausti žemaičiams puldinėti Klai- 
pėdą. Ji pradėjo žymiai augti. Bet Dancigo 
pirkliai, bijodami Klaipėdos konkurencijos, 
1456 m. ją užpuolė, sunaikino, o uostą už- 
vertė akmenimis. Nuo to laiko Klaipėdos 
uostas pasidarė visai nežymus. Pagaliau 
1465 m. (Torno taika) Ordinas savo sostinę 
iš Marienburgo perkėlė į“ Karaliaučių, ku- 
ris nuo to laiko pasidarė prekybos centru 
ir Klaipėdos konkurentu. Klaipėdos pirk- 
lių teisės buvo siaurinamos. Klaipėdos 
pirkliai buvo Ordino verčiami vežti savo 
prekes per Karaliaučių. O 1580 m. jiems bu- 
vo uždrausta turėti net savo laivus. Dar di- 
desnis smūgis Klaipėdai buvo, kai XVII amž. 
buvo iškastas Fridricho kanalas, kuris su- 
jungė Nemuną su Karaliaučiumi. Visos pre- 
kės, ligšiol ėjusios pro Klaipėdą, turėjo dabar 
eiti pro Karaliaučių. Klaipėda nyko. 

Žalgirio mūšis — tai gražus, didingas lie- 
tuvių ir slavių pasirodymas prieš Ordiną, 
nuolatinį lietuvių, ypatingai žemaičių, puldi- 
nėtoją. Jis pakirto Ordino galybę ilgiems 
šimtmečiams. Bet tas žygis buvo ne visai 
politiškai išnaudotas. Jau 1422 m. Vytautas 
tariasi su Ordinu, palieka ji Klaipėdoje ir net 
užtikrina, kad žemaičiai jo nepuldinėsią. Pats 
gi Vytautas savo valstybės ribas nuolat plėtė 
į Rytus, toji politika iškėlė Lietuvos vardą. Bet 
dar geriau būtų buve, kad ir vėlesniem lai- 
kam būtų užtikrinęs Lietuvai laisvą pajūrį ir 
padėjęs augti Klaipėdos uostui. Bet ir anks- 
tyvesnieji Lietuvių valdovai nesistengė tu- 
rėti savo uosto. O Lietuva be uosto netu- 
rėjo platesnių ryšių su Vakarų Europa, kur 
jau buvo prasidėjęs smarkus kultūros ir civi- 
lizacijos augimo tempas. Atradus Ameriką 
ir išsiplėtus jūrų laivininkystei, pradėjo ma- 
žėti Viduržemio jūrų reikšmė, o didėti Atlan- 
to vandenyno. Sparčiai pakilo Vakarų Euro- 
pos reikšmė. Čia atsirado ir greitai pradėjo 
augti ekonominio, politinio ir kultūrinio gy- 
venimo centrai — miestai. O tuo tarpu Lie- 
tuvos pajūryje gyvenimas buvo visai apmi- 
ręs. Čia bene bus viena iš svarbiausių prie- 
žasčių, kodėl mūsų tauta, būdama pašonėj 

kultūringos Vakarų Europos, nuo jos labai 
atsiliko. 

Tik po Didžiojo Karo pradėta kreipti 
daugiau dėmesio į jūros reikšmę. 

Vokietijai pralaimėjus karą, Klaipėdos 
kraštas Versalės traktato 99 straipsniu buvo 
atskirtas nuo Vokietijos, kad su laiku būtų 
prijungtas prie Lietuvos. Sumetimai, dėl ku- 
rių tai buvo padaryta, yra nurodyti Clemen- 
ceau (skait. Klemenso) 1919 m. birž. m. 16 d. 
atsakyme į Vokietijos vyriausybės pastabas 
dėl taikos sąlygų. „Klaipėdos kraštas — sako 
Clemenceau — visuomet buvo lietuviškas, gy- 
ventojų dauguma yra lietuvių kilmės ir kal- 
bos; tas faktas, kad pats Klaipėdos miestas 
didžiąja savo dalimi yra vokiškas, nepatei- 
sintų visą šį kraštą palikti Vokietijos suvere- 
nitetui (globai ir valdžiai), juo labiau, kad 
Klaipėdos uostas yra vienintelis Lietuvos 
valstybės išėjimas į jūrą“... 

Bet Lietuva, vos atgavusi nepriklausomy- 
be, tuomet dar nebuvo susitvarkiusi savo vi- 
daus gyvenimo irlabai daug sunkumų turėjo 
užsienio politikoje. Reikėjo, kad Lietuvą pri- 
pažintų kitos valstybės. Pirmiausia stengia- 
masi buvo sutvarkyti santykiai su Rusija, 
kaipo buvusiu Lietuvos žemių suverenu, val- 
dytoju, nes, šių santykių nesutvarkius, visos 
valstybės laikėsi nuošaliai ir nesiskubino Lie- 
tuvos pripažinti. Pirmoji pripažino tik Vokie- 
tija. Po Vokietijos Lietuvą pripažino viena 
kita ir tolimesniųjų valstybių. Pagaliau pri- 
pažino ir Lenkija (1920-VII-4d.). Kai buvo 
pasirašyta sutartis su Rusija, Lietuvos tarp- 
tautinė padėtis žymiai sustiprėjo. Bet didžio- 
sios ir kartu nugalėtojos bei karą laimėju- 
sios valstybės — Anglija, Prancūzija, Italija 
ir Japonija — vis dar delsė Lietuvos pripaži- 
nimą. Tarp kita ko tam nemaža įtakos tu- 
rėjo kai keno užsienyje varoma prieš Lietuvą 
propaganda. Ypatingai ji žymi buvo Prancū- 
zijoje. Lietuvos rytojus buvo neaiškus. Ji 
buvo dar nepripažįstama kaipo visai atskira 
ir nepriklausoma valstybė ir neatiduodamas 
Klaipėdos kraštas, kuris tuomet buvo Angli- 
jos, Prancūzijos, Italijos ir Japonijos žinioje 
ir valdžioje. Klaipėdos vokiečiai, matydami, 
kad didžiosios valstybės svyruoja, nežinoda- 
mos, kas daryti su Klaipėda, ir jausdami, 
kad prie Vokietijos jau nebegrisia, pradėjo 


DĖL LAISVĖS 


Klaipėdiečiai, nustoję kantry- 
bės, 1923 m. stvėrėsi ginklu 
iškovoti sau laisvę. Vaizdely 


parodyta, kaip  didvyriški 
Klaipėdos karžygiai supa 
gimtąjį miestą, kurį gina 


prancūzai su vokiečiais. 


svajoti apie Klaipėdos nepriklausomybę. No- 
rėjo sukurti vadinamąjį „Freištatą“ Dancigo 
pavyzdžiu. Klaipėdos vokiečiams „Freištatas“ 
politiškai imant buvo naudingas tuo, kad pa- 
skui galima būtų grįžti prie Vokietijos. O ati- 
davus Klaipėdą kuriai nors valstybei, panašios 
svajonės jau neturėtų realaus pamato. Kiti 
vėl norėjo laisvos Klaipėdos, kaipo nepriklau- 
somos valstybėlės, ekonominiais sumetimais. 
Sudarius nepriklausomą valstybėlę taip pato- 
gioje geografiniu atžvilgiu vietoje, galima 
buvo gerai pasipelnyti. Juo labiau, kad tuo- 
met Vokietijoje buvo pinigų infliacija. Vokiška 
markė visai nukrito, atpigo. Tarp valstybių 
buvo susidarę dideli ekonominiai skirtumai. 
Susidarius tokiai ūkio padėčiai, kontrabandos 
keliu galima buvo daug uždirbti, turėti gerą 
biznį. Todėl politiniai ir ekonominiai tikslai 
Klaipėdos vokiečiuose pagimdė „freištato“, 
laisvos, nepriklausomos valstybėlės idėją. 
Vokiečių  „freištato“ sumanymą Lietuvai 
priešingų žmonių kurstoma palaikė ir Pran- 
cūzija. 1920 m. vasario m. 15 d. į Klaipėdos 
kraštą buvo atsiųsta prancūzų kariuomenės 
būrys, kuriam vadovavo generolas Odry. 
Kiek vėliau signatarinės valstybės (Anglija, 
Prancūzija, Italija ir Japonija) Klaipėdos 
kraštui paskyrė savo komisarą Petisne. Buvo 
sudaryti vyriausi kraštui valdyti organai: Vy- 
riausias Komisaras, Direktorija ir Valstybės 
Taryba. 


Komisaras buvo signatarinių valstybių iga- 


liotinis. Jis buvo vykdomosios valdžios še- 
fas, vyriausias organas. Jis pasirinkdavo: Di- 
rektorijos narius, skirdavo aukštesnius val- 


dininkus, skelbdavo istatymus ir įsakymus 
ir turėjo inicijatyvos teisę įstatymų leidimo 
srityje. 

Direktorija sudaryta iš pirmininko ir sep- 
tyniu narių, kurių kiekvienas turėjo savo 
sritį. Jie pateikdavo Valstybės Tarybai biu- 
džetą, istatymų projektus ir skirdavo že- 
mesniuosius valdininkus. Kiekvienas Direk- 
torijos narys buvo vykdamosios ir administra- 
cinės valdžios organas. 

Valstybės Taryba yra svarstomasis ir pa- 
tariamasis organas. Narius į Valstybės Ta- 
rybą rinko korporacijos bei organizacijos. 
Valstybės Taryba priimdavo biudžetą ir ista- 
tymus. Taip pat pareikšdavo savo nuomonę 
prekybos sutarčių, pašto konvencijų, pasko- 
los ir kit. srityse. Taip sutvarkyta Klaipėdos 


krašto valdžia valdė nepilnus metus — nuo 
1922 m. vasario m. 15 d. iki 1923 m. sausio 
m. 10 d. — iki lietuvių sukilimo. 


Klaipėdos krašto lietuviai jau anksčiau 
suprato, ko nori šio krašto vokiečiai. „Frei- 
štato“ šalininkams labai pritarė ir kom. Petisne. 
Jis čia jautėsi visai gerai, nes tai buvo gar- 
binga ir pelninga vieta. Klaipėdos lietuviai 
matė, kad geruoju vargiai galima bus pri- 
jungti šis kraštas prie Lietuvos. Matė Klai- 
pėdai pavojų ir nutarė griebtis griežtų prie- 
monių. 1923 m. sausio m. 9 dieną padarė 

sukilimą. Sukiléliams pagalbon atėjo šauliai 
ir nemaža savanorių. 

Sukilėliai suorganizavo Vyriausiąjį Mažo- 
sios Lietuvos Gelbėjimo Komitetą. Jo pirmi- 
ninku buvo žinomas Mažosios Lietuvos vei- 
kėjas Martynas Jankus, o nariais Strekis, 
Šaulinskas ir Bruvelaitis. Šis komitetas pa- 
skelbė Petisne sudarytą direktoriją, kaipo 
nustojusią teisių, o sudarė lietuvių direktoriją. 
Šios direktorijos pirmininku buvo Simonaitis, 
o nariais Reizgys ir Toleikis. 

Nauja direktorija visoms didžiosioms val- 
stybėms išsiuntinėjo notas, kad senoji direk- 
torija pašalinta, nuversta, o naujoji prašo pa- 
skirti kitą komisara. 

Sausio m. 15 d. majoro Kalmanto vedami 
sukilėliai paėmė Klaipėdą. Sukilėliai išleido 
atsišaukimą, kuriame aiškinosi, kad jie sukilę 
ne- prieš prancūzus, bet prieš vokišką direk- 
toriją. Bet Lietuvos vyriausybė gavo iš Pran- 
cuzijos ministerio pirmininko, kaip ambasa- 
dorių tarybos pirmininko, įspėjimą, kad esą 
Lietuva atsakysianti už sukilėlių veikimą, ka- 
dangi esą Lietuvos valstybės žmonės daly- 
vavę sukilime. Pagaliau padėčiai ištirti buvo 
atsiųsta trijų narių komisija (prancūzas, ita- 
las ir anglas). Jie atvyko su visa savo laivų 
eskadra. Komisija pasiuntė sukilėliams ulti- 
matuma (reikalavimą): nusiginkluoti ir išeiti 
iš Klaipėdos, nes kitaip miestas bus šaudo- 
mas. | komisijos ultimatumą sukilėlių vado- 
vybė taip pat atsakė ultimatumu ir pareiškė, 
kad sukilėlių kariuomenė yra pasiruošusi ko- 
vai. Taip pat pareiškė, kad sukilėlių vado- 
vybė tuoj duosianti įsakymą savo kariuome- 
nei apsupti prancūzų kariuomenės kareivi- 
nes, kuriose dar buvo pirmoji prancūzų ka- 
riuomenė. Be to, buvo skleidžiami gandai, 
kad sukilėliams padėsianti Lietuvos ir Rusijos 
kariuomenė. Tie gandai ir drąsus sukilėlių 
vadovybės pasielgimas atvykusiai komisijai 
sukėlė baimės, kad iš to nekiltų Rytų Euro- 
poje karas. Todėl didžiosios valstybės nutarė 
ginčą baigti geruoju. 

Pagaliau vasario m. 16 d. Ambasadorių 
Konferencija nusprendė Klaipėdos kraštą pa- 
vesti Lietuvos suverenitetui (valdžiai). Jau 
dabar Lietuvos valdžia pradėjo derybas su 

didžiųjų valstybių komisija. Iš Lietuvos pusės 
vedė derybas valdžios nepaprastas įgaliotinis, 
dabartinis prezidentas Antanas Smetona. Pra- 
sidėjo derybos dėl Klaipėdos krašto, kaipo au- 
tonominio vieneto, statutui paruošti. Statutą 
turėjo parengti Ambasadorių konferencija 
drauge su Lietuvos ir Klaipėdos krašto atsto- 
vais. Tuo tikslu turėjo būti sudaryta sutart's 
tarp didžiųjų valstybių ir Lietuvos. 

Todėl tuo pat metu, Ambasadorių konfe- 
rencija pakvietė Lietuvos vyriausybę atsių- 
sti delegaciją į Paryžių, paruošti konvenci- 
ją Klaipėdos kraštui. Derybos prasidėjo 
1923 m. kovo 24 d. ir tesėsi iki tų pačių 
metų rugpiūčio 25 d.. nedavusios jokių teigiamų 
vaisių. 1323 m. rugsėjo 25 d. Ambasadorių 
konferencija nutarė Tautų Sąjungas Pakto 
11 straipsniu, pateikti Klaipėdos krašto klau- 
simą Tautų Sąjungos Tarybai ir rugsėjo 28 d. 
Raymond Poincaré (skait. Poncare), Amba- 
sadorių Konferencijos pirmininkas, pasiuntė 
Tautų Sąjungos Generaliniam Sekretoriui šiuo 
reikalu notą. 


Tautų Sąjungos Taryba savo 1923 m. 
gruodžio 10-—17 d., įvykusioj Paryžiuje XXVII 
sesijoje, paskyrė trijų narių komisiją, kuriai 
pirmininkavo Norman Davis, ir jai pavedė 
pateikti kitoj Tarybos sesijoj pranešimą dėl 
šio klausimo. Po ilgų ginčų ir projektų kai- 
teliojimų konvencija buvo pasirašyta 1924 m. 
gegužės 8 d. Paryžiuj, kuria Santarvininkės 
perdavė Klaipėdos kraštą su visom's teisė- 
mis ir titulais Lietuvai. 

Lietuvos valstybė pasirašytoj konvencijoj 
suteikė Klaipėdos kraštui autonomiją ir da- 
vė jai statutą. Ši autonomija apima šiuos 
dalykus: valsčių ir apskričių organizacija ir 
administracija, tikybos reikalai; švietimas, iš- 
skyrus mokslo įstaigų programą; viešoji svei- 
kata ir pašalpa; socialinė apsauga; tiesiogi- 
niai ir kai kurie netiesioginiai mokesčiai, ci- 
vilinė įstatymdavystė ir t. t. Įkurti buvo vie- 
tiniai organai: Seimelis ir Direktorija. Organų 
kompetencija gerai aprėžta. 

Tokiu būdu Lietuva iškovojo sau uostą 
ir kartu langą į platųji pasaulį. 


St. M. 


ANGLŲ -ITALŲ SUTARTIS 


Daug reikšmės priduodama š. m. sausio 2 d. pasirašytai anglu - italu bičiulystės“sutarčiai. 
Cia matome anglų -italų atstovus sutarties pasirašymo metu. 


Mokesčių egzekucija 


Egzekucija vadiname priverstiną skolų iš- 
reikalavimą, kurį atlieka atitinkami valdžios 
organai. Egzekucija atliekama įvairiais bu- 
dais ir įvairių valstybės organų. Kiekvienu 
tačiau atveju ji turi remtis vykdomuoju aktu 
(tytuł wykonawczy). Yra dvi egzekucijų rū- 
šys: teismo ir administracinė. Pirmosios vyk- 
dymas remiasi teismo, antrosios—administra- 
cinės valdžios nutarimu. Pirmu atveju egze- 
kuciją nutaria teismas, o vykdomuoju organu 
yra jos valdininkai, vadinamieji antstoliai 
(kamarnykai). 

Antrasis būdas praktikoj daugiausiai yra 
vartojamas egzekvuojant mokesčius. Si eg- 
zekucija remiasi Iždinės (Urzad Skarbowy) 
nutarimu, o vykdo jos valdininkai, sekvestra- 
toriais vadinami. 

Iždinė ekzekvuoja tuos mokesčius arba 
skolas, kurios yra laiku nesumokėtos ir pri- 
klauso Valstybės Iždui, savivaldybėms, drau- 
dimo draugijoms ir t. t. 

Jei mokesčių nesumokama laiku, tai 
priskaitoma 120/0, jeigu gi mokesčiai buvo 
Iždinės atidėti ar išskirstyti ratomis, tai 9 %/.. 
Nuošimtis apskaitomas mėnesiais, o kiekvie- 


nas pradėtas mėnuo skaitomas už visą. Nuo- 
šimčiai pradedami skaičiuoti 14 dienų praė- 
jus nuo mokėjimo termino, bet sekvestrato- 
riai gali egzekvuoti vos tik terminą praleidus. 

Egzekucija gali kartais naudotis ne tik 
Iždo istaiga, bet ir kitos administracinės istai- 
gos, bet tai yra smulkesni atsitikimai. 

Iždinė skolų privatinių asmenų egzekvuoti 
negali, nes čia reikalingas teismo nutarimas. 

Egzekucija gali būti nukreipta tik prieš 
tuos asmenis, kurie turi betarpišką ar tar- 
pišką prievolę įmokėti Iždinei mokesti, o pa- 
skirtam termine nesumokėjo. 

Egzekucija, kaip buvo minėta, remiasi 
vykdomuoju aktu (tytuł wykonawczy) — yra 
tai Iždinės nutarimas, kad mokestis laiku nei- 
mokėtas ir konstatavimas, kad gali būti pa- 
gal galiojančius įstatymus egzekvuojamas ad- 
ministraciniu būdu. Be to, šiame akte turi būti 
išvardintas atitinkamos įstaigos pavadinimas, 
vardas, pavardė ir adresas skolininko, teisi- 
nis mokesčio pagrindas, įstaigos valdininko 
parašas, data ir antspauda. Suprantama, kad 
negali būti egzekvuojami mokesčiai, kurių 
mokėjimo terminas dar nepraėjo. Dar prieš 

egzekuciją Iždinė siunčia skolininkui raštišką 
priminimą, kuriame pareiškiama, jei 9 dienų 
termine nesumokės mokesčio, pritaikins eg- 
zekuciją. Šis priminimas paskiau reikia ap- 
mokėti. Jei skola neviršija 600 auks. tai už 
priminimą imama 1 auks. 50 skat., o jei skola 
didesnė, tai už ji priskaito daugiau. Reikia 
pabrėžti, kad negali būti administraciniu būdu 
egzekvuojamas nejudomas turtas, nes šiuo 
atveju yra reikalingas teismo nutarimas. 

Čia išvardinsim grupę daiktų, kurie negali 
būti imami, pav.: 

1) ivairios piniginės pagalbos, teikiamos 
ligoniams, bedarbiams, paramos, gamtos ka- 
tastrofų paliestiems; 

2) moksleivių stipendijos; 

3) sumos, kurias ¡mokéjo draudimo 
draugija nuo ugnies, jei jos skiriamos tro- 
besių statymui; 

4) namų irankiai, patalas, baltiniai ir kas- 
dieniniai, šeimai reikalingi drabužiai; 

5) valgio ir kūro atsargos, reikalingos vie- 
nam mėnesiui; 

6) melžiama karvė, dvi ožkos, trys avys, 
viena kiaulė, jei šie gyvuliai reikalingi yra 
šeimos maitinimui; 

7) įvairūs darbo įrankiai, 
uždarbiauja rankų darbu; 

8) daiktai, kurie yra reikalingi amato vyk- 


. y» . . . . 


jei skolininkas 


dirba proto darbą; 

9) jei skolininkas negauna nuolatinės al- 
gos, o gyvena vien savo rankų derbu, tai 
laisva nuo egzekucijos yra suma pinigų, ku- 
ria jis galėtų pats su savo šeima pragyventi 
visą savaite; 

10) Daiktai, kurie yra reikalingi religinėms 
praktikoms (kryžiai, šventi paveikslai ir kiti); 

11) Daiktai, reikalingi mokslui, pav., kny- 
gos ir kit. 

Algų galima už mokesčius egzekvuoti tik 
1/5 dali. t/s dalys mėnesinės algos yra laisvos 
nuo egzekucijos. 

Be to, laisvi nuo egzekucijos yra pinigai, 
idėti į P. K. O. (Pocztowa Kasa Oszczedno- 
ści) iki 250 auks. Taip pat autoriaus teisės, 
kol priklauso pačiam autoriui, paštui persių- 
sti atiduotos perlaidos, kol paštas neiteiks jų 
egzekvuojamam asmeniui. 

Egzekucija turi būti sulaikyta, jei skoli- 

ninkas yra nepilnametis ar psichiškai ligotas, 
kol bus paskirtas turto kuratorius; jeigu sko- 
lininkas miršta, kol turtas jo bus paveldėtojų 
užimtas. 

Egzekucija gali būti dar sulaikyta, jei sko- 
lininkas iteikia Iždinės įstaigai prašymą ir tai 
šiais atvejais, jei: 

1) paduota apeliacija į aukštesnę instan- 
ciją, 

2) jei skolintojas prašė Iždinę prailginti 
mokėjimo terminą arba išdėlioti mokesti 
ratomis. 

Yra vartojamos šios egzekucinės priemo- 
nės: judomojo turto užėmimas, jo pardavi- 
mas ir licitacijos, asmeniška revizija, uždrau- 
dimas parduoti nejudomą turtą ir pan. Praslin- 
kus 9 dienoms po priminimo įteikimo, pa- 
prastai sekvestratorius, atvykęs, užima judo- 
mąji turtą. Prieš paimant turtą įteikiamas 
egzekucijos nutarimo nuorašas. Skolininkas 
gali reikalauti iš sekvestratoriaus tarnybinės 
legitimacijos ir raštiško įgaliojimo. 

Visų pirma imami pinigai, prabangos da- 
lykai, kaip, pav., brangenybės, pianinai, pas- 
kiau namų įrankiai. Paprastai pirmiau yra imami 
daiktai, skirti parduoti, paskui inventorius, ku- 
ris nėra būtinas gamybai. Skolininkas gali 
reikalauti, kad kai kurie daiktai nebūtų imami, 
jei likusiųjų pakanka skoloms apmokėti. 

Sekvestratorius turi viską įrašyti į proto- 
kolą- Auksiniai ir sidabriniai daiktai negali 
būti vertinami žemiau metalo vertės. Imamas 
yra tik tas judomasis turtas, kuris sudaro sko- 
lininko nuosavybe. Bet kadangi čia dažnai 
įvyksta nesusipratimų, tai kiti užinteresuoti 
asmens gali paduoti i Iždinę prašymą, kuriame 
turi įrodyti nuosavybės teisę. Prie prašymo, 
kuris reikia, kaip galima greičiau, įteikti, pride- 
dami nuosavybės teisės irodymai. Skolininkas 
gali reikalauti, kad egzekucijos metu būtų 
liudininkai. 

UZimtas daiktas paprastai vietoj palieka- 
mas, tik išimtinais atvejais vežamas į Iždinės 
sandėlius. (UZimty daiktų naikinimas, slė- 
pimas arba pridėtų ženklų nuėmimas yra 
pagal 138 ir 139 baudžiamojo kodekso straip- 
sni baudžiama iki 2 metų kalėjimo. Po daikto 
paėmimo skolininkas gali sumokėti mokesti 
arba i lídine, arba tarpininkaujant P. K.O., 
bet reikia pridėti už priminimą baudos nuo- 


šimčius, kad laiku nesumokėta (1%, i mėnesį) 
ir egzekucinės išlaidos, kurios sudaro 1 auks. 
50 skat., jei skola neviršija 600 auks.; jei suma 
aukštesnė, atitinkamai didesnės priskaitomos 
ir egzekucinės išlaidos. 

Paimti daiktai paprastai parduodami vie- 
šoj licitacijoj. Licitacijos terminas gali būti 
paženklintas anksčiausiai 15-tą dieną po užė- 
mimo. Anksčiau gali parduoti tik tuomet, jei 
paimtas daiktas genda. Licitacija vyksta užė- 
mimo vietoj, ir tik retkarčiais prie lZdinés. 

Skelbimas apie licitaciją turi būti iškabin- 
tas prie trobesio, kur turi įvykti licitacija ir 
valščiuj 3 dienos prieš licitacijos terminą, 
o jei daikto vertė viršija 500 auks. tai ir lai- 
kraščiuos paskelbti. Licituoja egzekucinis orga- 
nas, dalyvaujant valdžios atstovui. Licitacija 
laikoma neivykusia, jei nieks nesiūlo dides- 
nės sumos, negu daiktas apkainotas ir jei 
nedalyvauja bent du licitantai. Nei skolininkas, 
nei licituojantis, nei policijos atstovas negali 
dalyvauti aktyviai licitacijoj. Licitacijai nepa- 
vykus, tokiu pat būdu ji skelbiama antrą karte. 
Tuomet jau daiktai gali būti parduoti že- 
miau apkainota suma. 

Sekvestratorius gali pareikalauti, kad sko- 
lininkas atidarytų visas duris ir slaptukes, gali 
daryti asmenišką reviziją, moterų reviziją gali 
atlikti tik sekvestratoriaus pakviesta moteris. 
Tokios priemonės gali būti vartojamos tik 
išimtinais atvejais. 

Egzekuciniai veiksmai turi būti nutraukti, 
jei skolininkas mokesti sumoka. Jeigu sekves- 
tratorius nesilaiko aukščiau nupasakotos pro- 

cedūros, reikia ji skysti Iždinei. Jei egzeku- * 
cija savo tikslo nepasiekia, Iždinė gali reika- 
lauti viešos priesaikos, kurioje šeimininkas 
turi viešai pareikšti, kad neturi paslėpto turto. 

Nuo Iždinės egzekucinių nutarimų galima 
apeliuoti į Iždinės Rūmus (Izba Skarbowa), 
kaipo į II instanciją 14 dienų termine, nuta- 
rima iteikus. Iždinės Rūmų nutarimas yra 
galutinis. Apeliacijos, iteiktos po termino, 
nesvarstomos. Apeliacijos ir prašymai į Iždo 
Rūmus reikia siųsti tarpininkaujant |ždinei 
(I inst.). | 

Apeliacijos ir skundai nesulaiko nutarimo 
vykdymo. Jei sekvestratorius nesilaiko ista- 
tymų, tai 8 dienų termine galima jį apskųsti 
Iždinei. Prašyme būtinai turi būti pažymėta 
1) įstaiga, į kurią kreipiamės, 2) nurodymas 
to nutarimo, kurį prašantis nori pakeisti, pra- 
šymo turinys, paduotas konkrecioj formoj, re`- 
kalavimai, priekaištai, data, parašas, adrasas. 

Iždinė (Urzad Skarbowy) yra apskrities 
miestelyje, ir per ją paprastai siunčiami 
visi prašymai, bet retkarčiais reikia siųst 
skundai ir betarpiškai į aukštesnes instanci- 
jas, todėl paduosiu jų adresus: 

Vilniaus Iždinės Rūmai (Izba Skarbowa): 
Vilnius, D. Pohulanka 10. 

Finansų Ministerija: Warszawa Rymarska 3, 
Ministerstwo Skarbu. 

Skolininkas gali prašyti atidėti egzekuciją, 
išskirstyti: mokesčius į ratas, bet tik |žd. 
Istaigą, o ne sekvestratorių, kuris savo nuo- 
žiūra to negali padaryti. Egzekucijos išlaidos 
reikia sumokėti kartu su mokesčiais. Alfas, 


Po mano langu... 
(Skiriu V. Kuolaičiui) 


Po mano langu klevelis jaunas, 
Kiek man, ir jam tiek metų... 

Pavasarėly pumpurai kraunas, 

lr laukiu, kad žydėtų. 


Zali jo lapai visad šlamėjo, 

Kai aš buvau mažytis, 

Tuomet aš klausiau: sakyki, mama, 
Kam vėjams taip daužytis? 


41 


Mūsų jaunučio klevelio šakos 
Taip gailiai ima ošti, 

Kas bus, mamyte, jei vėjai klaikūs 
Galės klevelį jauną palaužti? 


Nebijok, vaike, mama kalbėjo, 

Jis linksta, kol jaunutis; 

Kas augs audroje — nebijos vėjo, 
Prieš audras nesijudins. 


KODĖL TÉTIS NEGRIZO 


(Tgsa) 


Laurynas taip pat susimasté. Ir jis prisi- 
minė vaikystę. Laurynas neturėjo savo vai- 
kystės svajų. Mokyklos nelankė. Buvo nuo- 
lat tėvo ujamas ir mušamas. Turėdamas 
aštuonerius metus, jau ganė kaimyno kar- 
ves. Už tai tėvas imdavo iš kaimyno aštuo- 
nius pūdus rugių ir Kalėdoms kumpi. Kai 
suėjo penkiolika metų, mėgino paskui akė- 
čias eiti. Mirus tėvui, ėjo ant „prizvų“. Vė- 
liau turėjo pats dirbti ūkio darbus. Pradžioje 
jam kaimynai padėdavo. Tada vedė Marce. 
Laurynas prisimena, kai po tėvo mirties, 
vasarą, sutikęs parugéj Marce ir kaip ji tada 
paraudusi. Nuo to laiko visi kalbėjo, kad 


Klumpių Laurynas šaudo į Marcę. Ir neapsi- 
riko — Laurynas ją vedė. 

Marcė buvo darbšti mergina. Kai ji ište- 
kėjo, sutvarkė namus taip, kad net visi ste- 
bėjosi. 

— Iš ko jie gyvens? —klausdavosi kaimy- 


nal. — Juk turi vos pusantro margo, o tėvas 
mirdamas dar skėlų paliko. 

Bet Marcė suvedė galus. Ėjo kaimynams 
padėti. Už tai gaudavo vištą. Kartą ir parseli 
užsikrutėjo. O Laurynas vežiojo -į stotį mal- 
kas. Taip ir gyveno. 

— Lauruk, Lauruk, ar tu žinai, — įbėgusi 
pirkion šaukė Marcė, — ana girininkas su 
šaltyšium lanko kaimynus. Sako, kad malkų 
ieško. Kažin kas nusivežė iš medžio metrus. 
Linkienė pasakojo, kad regėjo ji nūnai Gai- 
dzi išvažiavus. Grižus Gaidziui, atvažiavo 
ir girininkas. | 

— Gaidzys... Su blizgančiais čebatais. — 
Prisiminė Lauras. 

— Maž ką turim. Gal vertėt paslėpti, — 
abejojo Marcė. 

— O kų? Negi šakas slėpsim? 

— Marcė nerimavo: 

— Lauruk, eik, apsdairai... Gali prisikabinti. 


LAIVAS — AERODROMAS 


Dabar yra karo laivų, pritaikintų 
nutūpti ant jų lėktuvams.Ateities ka- 
re oro lėkt,, anot karo žinovų, vai- 
2 dins labai svarbų vaidmenį. Daug 
2 galvota ir varstyta apie lėktuvų 
A panaudojimą jūrose. Mat, didžiau- 
sias ligšiol sunkumas buvo, kad 
vandenyno beribiuose plotuose ne- 
za turėdavo lektuvai kur nutūpti, kad 
galėtų pasiimti —benzinos, karo 
medžiagos ir t. t. 


SA S 


Laurynas rengėsi išeiti malkinėn. Bet 
tuo pat metu pro langą jis pamatė girininką 
su žalia kepure. 

— Jau atėjo, 
nuėjo. 

Laurynas, išėjęs kieman, susitiko jau grįž- 
tančius iš malkinės girininką ir šaltyšių. 

— Pas tamstą suradome rąstą ir be lei- 
dimo atvežtas šakas, — pirmas prabilo giri- 
ninkas. 

— Kad gi šakos niekam nebus reikalin- 
gos, o rąstas gulėjo prie kelio. Aš jo ne- 
ėmiau iš medžio. 

— Mums nerūpi, iš kur tamsta ji parsi- 
vežėt. Radome pas tamstą ir gana. Bus pro- 
tokolas. 


ar regi, tiesiai malkinėn 


— Dėl Dievo, — šaukė Laurynas, — aš jų 
nevogiau. Radau prie kelio. Namie nebuvo 
malkų. 

Girininkas jo teisinimosi neklausė. Paė- 
męs paišeli užsirašė ir, pasakęs: teisme aiš- 
kinsitės, — išėjo. 

Laurynas stovėjo kaip žemėn įmuštas. 

— „Teisme... Už ką? — Klausė savęs. Bet 
niekas neatsakė. Tik girdėjosi dar tolstami 
girininko žingsniai. 

Grįžo pirkion. Marcé sėdėjo parėmusi 
galvą. Žinojo--bus teismas. Reikės mokėti, 
o gal ir sėdėti. 

— Gal gi dar neažusūdzis, guodėsi Lau- 
rynas, — svietkus pristatysiu. 

— Gal — pritarė Marcė. 

Vaikai jau miegojo. Vytukas gulėjo aukš- 
tielninkas. Per jo lūpas nubėgo šypsena. 
Kažką sapnavo. Pravėrė lūpas ir sunkiai, žo- 
dis po žodžio, ištarė: 

— Tė-ti, aš mo-ky-siu vai... 

Tėvas apklojo ji šilčiau ir, užpūtęs gę- 
stančią lempą, nuė,o su Marce nevakarienia- 
vę gulti. 


Laurynas buvo išvažiavęs malūnan, o vai- 
kai, džiaugdamiesi atodrėkiu, išbėgo oran 
pasisvaidyti sniegu. Marcė viena liko pirkioj. 
Povakary neturėjo darbo. 

— Kol Laurukas parvažiuos — pailsėsiu. 

Marcė sapnavo: didelis vanagas nusileido 
ties jų pirkia ir ėmė plėšti stogą. Plėšė, 
plėšė, regis, jau ir lubas priėjo. Marcė suri- 
ko. Sušukusi nubudo. Vanagas pranyko. Pri- 


K. Č. LIETUVIS 
Mes privalome šypsotis 


Mes privalome šypsotis 
namie, gatvėj ir laukuose. 
Alkani, basi ar sotūs, 

mes privalome šypsotis. 


Nors atklysta juodos mintys, 
skruostais ašaros mums byra, — 
Mes neturim nusiminti, 

tada būsime didvyriais. 


Mes privalome šypsotis, 

kai širdyje džiaugsmas žydi, 
ar užauga skausmo votys — 
vis privalome šypsotis. 


dėjusi prie širdies ranką, juto, kad smarkiai 
plakė. 

Pirkioj temo. Ore girdėjosi vaikų riksmas. 
Tai Vytukas pargriové Juozuką sniegan. Už 
lango pasigirdo kažkieno žingsniai. 

— Negi Lauras grįžo taip anksti? — pa- - 
galvojo Marcė. 

Priemenéj nukrates sniegą, ijo pirkion 
šaltyšius. PerZzenges slenksti užklausė: 

— Laurynas namie? 

Bar med žė: 

- Buvau valsčiuje. Lauryną sūdan šaukia. 

"Sudan... — pakartojo. Marce. 

— Taip, kaimynél, nu blogi laikai. 

I kiemą įvažiavo Laurynas. Nutempęs 
maišelius svirnan ir iškinkęs arkli, iėjo pir- 
kion pasiteirauti, kokiu tikslu jis atėjo. 

Pranulis buvo gerbiamas žmogus. Jis sa- 
vo pareigas ėjo sąžiningai. Nieko neskundė. 
Esant reikalui dargi užtarė. 

— Atnešei, kaimynėl, naujienų? 

— Ne kokios naujienos. Su Marce jau 
tarėmės. Ryt, Lauryne, turi važiuoti. 

— Nemaniau. 

Laurynas sėdos palangéj. Nugrubusiais 
pirštais ėmė sukti „bankrutką“. Tabakas ne- 
sidavė sukamas. Emė pykti: ryt“ reikės va- 
žiuoti. Reikės palikti vaikus ir moterį tik 
tarp keturių sienų! lr jeigu nubaus? 

Laurynas stengėsi šios minties nusikra- 
tyti, bet ji giliai rausėsi i jo pasąmone. 

du liudyto- 
Išvažiuojan- 


Tą nakti, isodinęs ragutėsna 
jus, Laurynas išvažiavo teisman. 
čius palydėjo Vytuko šauksmas: 

Tėti, kada grisi? 

— Rytoj, vaikeli, rytoj! 


Rytojaus dieną nenusėdėjo Marcė. Norė- 
jo, kad greiciau praeitų diena ir sulauktų va- 
karo. Kartu ir bijojo. Pamaniusi, kad vyras 
gali negrįžti, alpdavo jos širdis. 

Pavakary išbėgdavo pas kaimynus. 

— Dievuli tu manas, — dejavo, — ir kas 
gi galėjo atsitikti? Nejau kas bloga? 

Jau buvo vėlyvas vakaras. Visi nuėjo gulti. 
Marcė vis dar laukė. Vaikai irgi nemiegojo. 
Vytukas kumščiavo Juozuka: 

— Neužmiegėj, tėtis gris. 
dovanų. 

— Man arkliuką medini. 

— O man sąsiuvinį. 


Marcė rižosi dar kartą pasižiūrėti. 


w 


Zadéjo atvežti 


J. ZIZMAITIS Te 
Seni metai jau praėjo, 

O su jais vargai, 

Kas naujuose mūsų laukia, 
Zmogus nežinai. 


— O gali grįžo? f 

Išėjo apsigobusi skara. Ore tamsu. Žibėjo 
ugnelės, lyg vilko akys. 

— Grįžo... 

Marcei sutvaksėjo širdis. Kieme pamatė 
ji ragutes, bet jos jau buvo iškinkytos. Lau- 
ryno nesimatė. Iš kluono grįžtantį šeimininką 
užklausė: 

— Kur Laurynas? 

—-Bpsudijo 

,Bpsuūdijo.? 

= lino 

Marcė buvo pasiruošusi verkti, bet pa- 
maniusi, kad vaikai namie laukia, tik prikan- 
do lūpą. 

Kai grižo pirkion, ją pasitiko Vytukas. 

— Mama, kodėl tėtis negrįžta? 

Motina nieko neatsakė. Kai ji paėmė 
Juozuką ant kelių ir prisiglaudė prie savo 
švelnios motiniškos krūtinės, jos gaili ašara 
nulašėjo jam ant veido. Jonas Petkus. 


sau plaukia... 


Sunku ką nors pasakyti, 
Tokie jau laikai; 

Šiandien šilta, saulė šviečia, 
Gal rytoj — klaikūs keliai. 


Bet kol jaunos jėgos žydi — 
Jokia dalia nebaisi, 

Te sau plaukia vargo metai — 
Mes dar stiprūs, mes jauni! 


IES OREA A 


UOLUS,J.DRAUGO“ 
SKAITYTOJAI 


Tai buv. Liet. šv. Kazi- 

miero draugijos Giniūnų 

skyriaus nariai su pirm. 
Antanu Kuke. 


SAKALAI 
MANKŠTINASI 


Čekų jaunimas yra su- 
sibūręs į sportinę „Sa- 
kaly“ draugiją. Vaiz- 
dely čekų sakalai spor- 
tuojasi sostinėje Pra- 
hojesavo šventės metu. 


T a a 
Aaa ao aaa 
Aa Aa 


AAA tard ue 
ok ua, 


CEKOSLOVAKIJA 


(Iš ciklo: „Mūsų kelionė po Europą“ ). 


Čekoslovakija yra pailgo pavidalo valstybė, 
nelyginant žuvis su didele galva. Politiniu 
atžvilgiu toks pailgumas yra labai nepatogus 
čekoslovakams. Bet ir geografinė Cekoslova- 
kijos padėtis taip pat yra nepatogi. Tiesa, 
Čekoslovakija yra, galima sakyti, pačiame 
vakarų Europos centre, bet užtat Cekoslova- 
kija niekur neprieina prie jūros. Todėl Čeko- 
slovakijai tenka naudotis kitų valstybių uostais. 

Čekoslovakijos valstybė susisiekia su Vo- 
kietija, Lenkija, Vengrija, Rumunija ir Austrija. 
Susideda iš penkių provincijų: Čekijos arba 
Bohemijos, Moravijos, Silezijos, Slovakijos ir 
Karpatorusijos. 

Paviršiaus atžvilgiu Čekoslovakija yra kal- 
nuota šalis. Kraštas pusiau ukiskas, pusiau 
pramoningas. Ypač gerai pramonė yra išau- 
gusi Bohemijoj ir Silezijoj. Pirmoj vietoj stovi 
audžiamoji ir geležies pramonė. Čekoslovaki- 
joj yra daug vadinamųjų kurortinių miestų 
su mineraliniais šaltiniais. Labiausiai žinomi 
kurortiniai miestai yra šie: Karlsbadas ir 
Marienbadas. | šiuos miestus suvažiuoja dau- 
gybė žmonių gydytis. 

Čekoslovakijoje gyvena apie 15 milijonų 
gyventojų. Didžiausią gyventojų dali sudaro 
čekai sykiu su slovakais, kurių kalba yra vi- 
siškai panaši į čekų kalbą. Čekų ir slovakų 
priskaitoma apie 9 milijonai. Be to, Cekoslo- 
vakijoj gyvena gan daug ir kitų tautų žmo- 
nių. Žymią gyventojų dalį sudaro vokiečiai, 


daugiau, nei 3 milijonus. Vengrų yra apie 
800 tūkstančių, rusinų arba ukrainų — apie 
500 tūkstančių, lenkų — apie 80 tūkstančių. 
Šis tautų įvairumas yra vienas kebliausių 
klausimų čekams. Ypač daug vargo kelia 
vokiečiai ir slovakai. Pirmieji ne tiek rūpi- 
nasi Čekoslovakijos valstybės reikalais, kiek 
pačių vokiečių arba stačiai Vokietijos reika- 
lais Cekoslovakijoj. Dabar Čekoslovakijos 
vokiečiuose priviso nemaža ir hitlerininkų. 
Antrieji — slovakai, nors ir giminingi yra su 
čekais, bet vis labiau reikalauja sau savi- 
valdos. 

Čekoslovakijos valstybė, tokia, kaip dabar 
ji yra, atsistatė tiktai po Didžiojo karo. Ligi 
šio laiko čekams teko, panašiai kaip lietu- 
viams, vergauti ilgus amžius svetimiems. Ce- 
kai, kaip ir lietuviai, turėjo sukūrę savo ne- 
priklausomą valstybę. Lietuvių valstybinis 
gyvenimas prasidėjo 13-me amžiuje, Min- 
daugo laikais. Cekai gi istorinėj vaidykloj 
pasirodo 9-tame amžiuje, priėmę krikščionybę 
iš vokiečių. 10-me ir vėlesniuose amžiuose 
čekai, sunkiai kovodami, deda pagrindus savo 
valstybei. 13-ame amžiuje čekų kultūros po- 
aukštis yra jau labai aukštas. Čekų kultūra 
sklinda į kitas šalis, ypač Lenkijon, kuri ir 
krikštą priėmė iš čekų. 

Labiausiai čekų valstybė buvo iškilusi vo- 
kiečių Liuksemburgų dinastijos laikais, ypač 
14-tame šimtmetyje. Bet tas iškilimas buvo 

sykiu čekų tautos smukimo pradžia, nes nuo 
to laiko pradėjo Čekijoj įsivyrauti vokiečiai, 
kurie visiškai nustelbė čekus, dargi juos per- 
sekiojo. Jono Huso ir Jono Žižkos pastangos 
(tarp 1410 ir 1430 metų) sukelti tautinį čekų 
sąjūdį pasibaigia pralaimėjimu, o Čekija ati- 
tenka Habsburgų dinastijai, viešpataujančiai 
Austrijoje. Prasideda dar didesni čekų per- 
sekiojimai ir spaudimas. Pagaliau 1620 m. 
čekai visiškai netenka savo nepriklausomy- 
bės. Aukštesnieji tautos sluoksniai, bajorai ir 
miestelėnai, pasiduoda vokiečių įtakai ir visiš- 
kai suvokietėja. Čekų literatūra, kuri buvo 
labai gausi ir turtinga, taip pat pradeda 
nykti. Tik liaudis buvo pasilikusi čekiška, bet 
ir toji vėliau, neturėdama savo tautinių vadų, 
buvo pradėjusi vokietėti. Atrodė, kad čekų 
tautai neteks jau atgimti, teks išnykti iš pa- 
saulio gyvųjų tautų tarpo. Panašiai, kaip ir 
lietuviams, buvo pranašaujama neišvengiama 
mirtis. 

Bet ateina 18 ir 19 amžius su laisvės idė- 
jomis. Prasideda staigus ir spartus čekus tau- 
tos kėlimasis gyvenimui. Tautinis sąjudis 
didėja. Atsiranda ir tautinio atgimimo veiklių 
vadų, pav.: Šafarik, Palacky, vėliau Tiršas ir 
Andriejus Fingneris, dar vėliau Tomas Masa- 
rikas, Benesas ir daugybė kitų. Tačiau ligi 


Masarikas yra labai daug nusi- 
pelnęs čekams kovoje už laisve. 


Paskutiniu laiku dėl senyvo 
amžiaus jis pats atsisakė nuo 
prezidentavimo. 

Didžiojo karo pabaigos čekai nepajėgė nusi- 
kratyti svetimo jungo. Bet vis dėlto, kilus 
karui, atsirado geriausia proga čekams at- 
gauti sau nepriklausomybę. Karo suirutės 
metu daugiausia pasidarbavo čekų nepriklau- 
somybės atgavimui Tomas Masarikas. 

Tomas Masarikas — paprastų tėvų vaikas. 
Gyveniman išsimušė savo neparastu darbštu- 
mu ir gabumais. Aukštuosius mokslus baigė 
pats savo pajėgomis. Vėliau buvo filosofijos 
profesoriumi Vienos ir Prahos universitetuose. 
Šalia profesoriavimo dirbo dar savo tautos 
gerovei. Leido laikraščius, organizavo jaunimą 
ir t.t. Už savo tautini darbą Masarikas buvo 
daug kartų suimamas. Pagaliau buvo paskelb- 
tas Austrijos valstybės „išdaviku“. Tokioj pa- 
dėtyj atsiradęs, Masarikas buvo priverstas 
bėgti užsienin. Užsienyj — Švaicarijoj, Pran- 
cūzijoj ir Anglijoj tęsė savo tautos kėlimo 
darbą. Kilus karui, organizuoja Rusijoj, Pran- 
cūzijoj ir Italijoj čekų legijonus, kurie ėjo 
karan iš vien su Santarvės valstybėmis prieš 
Vokietiją ir Austro- Vengriją. Tie legijonai 
buvo pirmutinė čekų ginkluotų jėgų užuo- 
mazga, kuri vėliau gynė čekų valsybe iš vi- 
daus nuo visokių išorinių priešų. 

Tomui Masarikui teko keliauti net Ame- 
rikon pas prezidentą Vilsoną ir paveikti jį, 
kad jis itrauktų į savo vad. 14 punktų ir 
Austro - Vengrijos monarchijos padalinimą, 
nes pirmiau Vilsonas to iš viso nebuvo nu- 
matęs. Ir čia, gal būt, yra didžiausias Masa- 
riko nuopelnas, nes jeigu būtų nesuskaldyta 
Austro - Vengrija, tai ir Čekoslovakija nega- 
lėtų atsistatyti. 

Už savo nuopelnus Masarikas buvo tuojau 
išrinktas valstybės prezidentu. Toje vietoje 
išbuvo jis ligi pernai metų, kol pats dėl se- 
natvės atsisakė nuo prezidento pareigų. Da- 
bar Čekoslovakijos prezidentu yra Benešas, 
artimas Masariko bendradarbis iš nelaisvės 
laikų. 

Kalbant apie čekų atgimimo istoriją, ne- 
galima nepaminėti vadinamųjų čekų sakalų 
sąjudžio. 

Kas gi yra tie čekų sakalai? Štai jų istorija. 

Žinome jau, kad nelaisvės laikais buvo 
draudžiamos čekų ne tik spauda, mokyklos, 
bet ir tautinės organizacijos. Tada čekų atgi- 
mimo vadai daktaras Tiršas ir pirklys Andrie- 


jus Fingneris sumanė įsteigti 1862 m. Pra- 
hoje niekuo nekaltą kūno kultūros draugiją, 
kuri pasivadino „Prahos kūno pratybų drau- 
gijos“ vardu. Šitosios draugijos tikslas buvo 
suburti krūvon kuo daugiausia čekų jaunimo. 
Rūpinamasi buvo ne tik kūno mankštyba, ne 
tik sportu, bet ir tautinės sąmonės ugdymu. 
Austrų valdžia, manydama, kad draugija yra 
tik grynai sportinė, leido jai laisvai veikti. 
Kada Čekoslovakijai teko kovoti dėl savo ne- 
priklausomybės, sakalų draugija davė dau- 
giau nei 100 tūkstančių gerai parengtų, drą- 
sių kovotojų Jie buvo puikiai išmankštyti ne 
tik kūniškai, bet ir dvasiškai. Sakalai yra 
šiandie Cekoslovakijoj garbingiausia organi- 
zacija, turinti per 600 tūkstančių narių, jų 
tarpe 250 tūkst. moterų. 

Nors čekai buvo ilgai vergiami ir slopi- 
nami, bet šiandie jie jau nebeturi tų vergiš- 
kumo žymių. Vergovė čekus išmokė apsuk- 
rumo ir savarankiškumo. Išmokė išnaudoti 
kiekvieną gerą progą. Kiekvienas čekas, nuo 
paprasčiausio žmogaus ligi valstybės vyro, 
turi savo nuomone ir savarankiškai sprendžia 
apie viską. Kiekvienas jų gyvai domisi savo 
šalies likimu ir politika. Abelnai, čekai yra 
sveika, darbšti ir kultūringa tauta. Čekai yra 
kultūringiausi iš visų slavių, nepasilieka taip 
pat ir nuo kitų vakarų Europos tautų kultū- 
ros. Čekoslovakijoj yra trys universitetai, 
ketvirtasis — vokiškas Prahoje. Cekoslovaky 
literatūra taip pat yra jau gerai išaugusi. 
Muzikos srityje čekai taip gi užima garbingą 
vietą. Garsiausi čekų kompozitoriai yra Sme- 
tana, sukūręs garsią operą „Parduotoji nuo- 
taka“ ir Dvožak. 

Tarp čekų ir lietuvių tautų, kaipo pergy- 
venusių vienodą likimą, yra užsimezgę dabar 
artimi politiniai ir kultūriniai santykiai. 

Iki šiol kalbėjome bendrai apie čekoslo- 
vakus. Dabar susipažinkim su jais kiek ar- 
čiau, pažiūrėkim, kaip atrodo kai kurie čekų 
miestai ir sodžius, susipažinkim su čekų ūki- 
ninkų gyvenimu. Norėdami visa tai sužinoti 
ir pamatyti, perbėkim per Čekoslovakiją mc- 
tociklu kartu su Matu Šalčiumi. 

Čekoslovakijos širdis yra pati Čekija. „Šis 
kraštas turi vieną labai savitą bruožą: kaimie- 
čių trobos čia visur yra ne labai didelės ir 
baltintos. Šiuo požiūriu Čekija labai primena 


Ukrainą ir, apskritai, sudaro kitą jaukesni 
pasauli, skirtingą nuo šalto, mūrinio išri- 
kiuotos šiaurės vokiečių pasaulio. Žimonės 
čia (vadinas, pačioj Cekijoj) paprastai, iai- 
mietiškai dėvi; moterys užsiklėstusios skepe- 
taitėmis, plačiais sijonais; jos savo veido iš- 
raiška ir net kiek bruožais labai primena 
mūsų moteris. Vyrai kaimiečiai — kitoki kaip 
mūsiškiai. Jie dėvi žemomis skrybėlėmis, 
trumpomis liemenėmis, ir vaikščioja įsikandę 
ilgas porcelianines pypkes“: 

„Prie kiekvieno tilto ir paupio ir prie 
kaimų yra čia Švento Jono statulų ir kryžių, 
kaip Lietuvoje. Miesteliai turi paprastai se- 
novinius vartus, miesto rotušę, bažnyčią ir 
smailais stogais mūro namais dideles aikš- 
tes—turgavietes ir jose būtinai kokią didelę 
šventą statulą ar šventųjų grupę“. 
„Čekoslovakų labai gražūs arklių pakink- 

padailinti gausybe nikelinių ir kitokių 
blizgučių ir papuošalų. Vienam anglų lordui, 
atvykusiam į Čekoslovakiją, labai patiko šie 
blizgucizi ir jis ėmė juos rinkti, supirkinėda- 
mas vis kitokio krašto. Metus jis rinko čia 
tuos blizgučius ir vis rasdavo dar naujų ir 
naujų, nes kiekvienas čekas pasidirbdina ki- 
tokius papuošalus“. 

Čekoslovakijos sostinė — Proba. Tai yra 
milijoninis miestas, įrengtas lygiai prašmat- 
niai, kaip ir kiti Europos didmiesčiai. A. P. 


lai, 


Masarikui atsisakius, buvo išrink- 
tas prezidentu d-ras Benešas, ilga- 
metis užsienių reik. ministeris. 

Aukščiausi pasauly pastatai 


Dvidešimtojo amžiaus technika nužengė 
taip toli, kad šiandie mes, puprasti žmonės, 
jos ir suprasti negalime. Kiekvieni metai 
duoda žmonijai vis naujų ir naujų laimėjimų. 
Didis žmogaus protas kaskart vis daugiau ir 
daugiau atidengia gamtos paslapčių. Nūdien 
žmogus užkariavo beveik visą pasaulį. Visa 
žemė aptraukta geležinkelio tinklais, it vora- 
tinkliais, milžiniški laivai raižo vandenynus, 
kiti nardo vandenų gelmėse. Žmogus skraido, 
it paukštis. Tolimiausi kraštai žmogui dabar 
lengvai pasiekiami, pasaulis, atrodo, pasidarė 
nebe toks platus. Radio bangos, žaibo grei- 
tumu, apneša žinias aolink žemės rutulį, pa- 
siekia visus pasaulio užkampius. Jų nesulaiko 
nei jūros, nei kalnai, nei valstybių sienos. 
Be to, šiandieną yra tokie aparatai, kuriais 
galime matyti, kas vyksta Amerikoje arba 
kurioje nors kitoje žemės vietoje. Tai yra 
vadinamieji televizijos aparatai. 

Pagaliau sunku -būtų ir išskaičiuoti visi 
technikos ir mokslo laimėjimai Aišku, ta ne- 
paprastai didelė technikos pažanga ir ištobu- 
lėjimas pakeitė senojo pasaulio veidą Išaugo 
žemės paviršiuje didžiausi, dangų remią, pasta- 
tai, kuriuose sutelpa gyventi tūkstančiai žmo- 
nių. Net pasižiūrėti baugu. Viršūnės debesyse 
slepiasi. Apie šituos didžiulius pastatus—mil- 
žinus čia porą žodžių ir norime pasakyti. 

Aukščiausių pastatų šalis—Amerika, Neu- 
jorko miestas. Tiesa, yra didelių namų ir ki- 
tuose miestuose, bet mažai. Šitoji statybos 
technika prasidėjo visai neseniai, tik po Di- 
džiojo karo. 

Prieš Didiji Karą aukščiausias pasauly pa- 
statas buvo Eifelio bokštas Paryžiuje. Jį pastatė 
vienas prancūzų inžinierius, vardu Eifelis, ku- 
rio vardu bokštas ir dabar vadinamas. Jis 
yra iškilęs į padanges 300 metrų. Kada šitas 
bokštas buvo projektuojamas statyti, daugelis 
rimtų inžinierių šį Eifelio sumanymą peikė, 
kritikavo. Jų manymu, negali būti tokios me- 
džiagos, kuri išlaikytų toki didžiuli pastatą. 
Tačiau jie, šitaip galvodami, klydo. 

Bet sumanus inžinierius Eifelis į panašius 
užmetimus nekreipė dėmesio ir dirbo toliau. 
Pasirodo, jo būta ne tik gabaus inžinierio, 

bet podraug ir nemažo mokslo vyro. Prieš 
rengdamas savo didžiulio bokšto projektą, 
buvo gerai ištyręs įvairių statybos medžiagų 
atsparumą. Jo apskaičiavimu, 300 metrų aukš- 
tumo bokštas, pastatytas vien tiktai iš gele- 
žies ir plieno, galės ramiai stovėti šimtus 
metų. 

Po kelių metų darbo, Paryžiuje išaugo 
tuomet didžiausias pasauly pastatas—Eifelio 
bokštas. Jau praėjo daug metų, o Eifelio 
bokštas išdidžiai galvą iškėlęs tebestovi ir 
žvalgosi po platų Paryžių ir artimesnes jo 
apylinkes. Eifelio bokštas yra:grazi Paryžiaus 
įžymenybė, kurią kiekvienas, atvykęs į tą 
miestą, skuba pamatyti, į ji palipėti. 

Technikai tobulijant, pradėta statyti ir la- 
bai aukšti namai — dangoraižiais vadinami. 
Pirmieji, aišku, šituos sumanyrnus ėmė vyk- 
dyti gyveniman amerikiečiai. 

Dangoraižių pirmtakūnu laikomas namas 
su plieno griaučiais, pastatytas Čikagoje 1889 
metais. Po kurio laiko (1902 m.) Neujorke 
Išaugo naujas, panašios konstrukcijos, didžiu- 
lis namas. Jo sienos irgi buvo plieno griau- 
čiais sustiprintos. Po šių pasisekusių bandy- 
mų, dangoraižių statyba ėmė sparčiai augti, 
tobulėti visuose Amerikos miestuose. 

Tačiau labiausiai Sitoji moderninė statyba 
išsivystė po Didžiojo karo. Jungtinėse Ame- 
rikos valstybėse prasidėjo tikra karštligė (ma- 
nija) statyti kuo aukščiausius pastatus. Ir šian- 
dieną tebestatomi vis nauji aukštesni dango- 
raižiai. 

Namai-dangoraiZiai-—tai xartum savotiškas 
miestelis. Tokiuose namuose yra įrengtos 
aikštės, gatvės (koridoriai), yra net savas kli- 
matas. Dangoraižis yra labai didelis pastatas, 
kuriame yra daugybė gyvenamųjų butų, klūbų, 
koncertinės salės, kinai, skaityklos, kontoros, 
biurai, restoranai, krautuvės, ant stogų sodai 
ir net bažnyčios. 

Ryškiai išsiskyrė Neujorke pastatytas /5 
aukštų dangoraižis, po to greit išaugo kitas 
90 aukštų. Dabar nesenai pastatytas aukščiau- 
sias pasaulyje pastatas „Empair steit bilding“, 
kuris turi iš viso 110 aukštų. Jo aukštu- 
mas yra 407 metrų, vadinasi, 107 metrais 


aukštesnis už Eifelio bokštą. Ukanuotomis 
dienomis šito didžiulio namo viršus yra pa- 
skendes debesyse. Jame gali gana laisvai su- 
tilpti per 20 tūkstančių gyventojų. Tai di- 
džiausias Amerikos technikos laimėjimas. 
Aukštutiniuose aukštuose, paprastai, tokių 
didelių namų yra įrengta įvairios kantoros, 
sandėliai, nes žmonės gyvena daugiausia iki 
80 aukštų. Aukščiau gyventi nepatogu. Mat, 
esant dideliam vėjui, tokio dangoraižio viršus 
kiek svyruoja. Smarkiam vėjui pūčiant, pačių 
aukščiausių namo aukštų svyravimas pasie- 
kia iki pusės metro nukrypimo nuo savo 
normalios padėties. Inžinierių apskaičiavimu, 
siaučiant didelei audrai, dangoraižis galis 
svyruoti iki 80 centimetrų (beveik vieną metrą) 
i šalis ir jam nebusia jokio pavojaus sugriuti. 
Tačiau gyventi tokioje aukštybėje ir jausti 
nemalonų svyrimą, esą labai nejauku. 

Tokių didelių— milžinų namų statybai dau- 
giausia vartojama geležis ir plienas. Langų 
irėmimai padaryti iš nerūdijančio plieno, o pa- 
langių sienos iš aliuminijaus. „Empair bildig* 
dangoraižio vidaus įrengimas irgi labai bran- 
gus. Išdabintas marmuru ir kitomis brangių 
akmenų rūšimis. 

Tokie aukšti pastatai yra labai patogūs 
pramonės, prekybos bei valdžios istaigoms. 
Visos istaigos gali būti sukoncentruotos vie- 
name name. Tais tikslais dangoraižiai da- 
žnai statomi ir mažesniuose Amerikos mie- 
stuose. 

Savaime suprantama, kad dangoraižių sta- 
tyba yra susijusi su didžiausiomis išlaidomis. 
Jie tik amerikiečiams galimi. Šiaip kiti pa- 
našių namų nestato, nes neturi tiek daug 
pinigų. 

Šiuo metu aukščiausi pastatai pasauly yra 
šie: Empairo dangoraižis, kuris turi 407 me- 
trus (Neujorke), Kraislero 380 m. (Neujorke), 
Eifelio bokštas 300 m. (Paryžiuje) ir Vuluoras 
apie 270 m. (Neujorke). 

Europoje, kol kas, panašių dangoraižių, ko- 
kie išaugo Amerikoje, nėra. 


Čia reikia paminėti, kad Sovietų Rusijoje 
kilo sumanymas pastatyti Maskvoje milžinišką 
dangoraižį. Būtų tai aukščiausias Europoje 
pastatas. Pasak sovietų, būsią tai tautos na- 
mai. Dangoraižis būsiąs 337 metrų aukščio. 


Ant šito pastato viršaus būsianti pastatyta 
didžiulė 80 metrų Lenino stovyla. Viską 
paėmus krūvon, šitas dangoraižis turėsiąs 
415 metrų aukščio. Jeigu šitas pastatas greitu 
laiku bus pastatytas; tai jis bus aukščiausias 
netik Europoje, bet ir visame pasaulyje. 
Suprantama, dangoraižiai yra labai gražus 
miesto papuošalas. Be to, amerikiečiai yra 
dideli prašmatnybių mėgėjai: Jiems nusibodo 
paprasti mūriniai namai. Kai kurių inžinierių 
sumanymu, pradėta statyti naujoviški didžiu- 
liai pastatai. Tai dvidešimtojo amžiaus techni- 


kos pažiba. Aišku, dangoraižiams pastatyti 
reikalingi milžiniški pinigai. Juos turi tik 
amerikiečiai. 


Gal nebetoli jau tas laikas, kada ir mūsų 
krašte pradės dygti panašūs didžiuliai pasta- 
tai — dangoraižiai. 

Vaimaras. 


AMERIKOS DANGORAIZIS 

Amerikiečiai mėgsta aukštus namus statyti. 
Čia matome aukščiausį dangoraižį, kuris gra- 
žiai puošia Neujorką. 

STOKIME TALKON 


Žmonijos gyvenimas pasižymi nuolatiniu 
tarp paskirų vienetų, mažesnių ar didesnių 
visuomeninių grupių bendradarbiavimu. Si 
faktą užtinkame jau žiloje senovėje. Bet juo 
labiau kyla kultūra, juo labiau plečiasi ben- 
dradarbiavimas įvairiose gyvenimo srityse. 
Juo tauta kultūringesnė, juo labiau jos nariai 
surišti bendradarbavimo ryšiais. Bendradar- 
biavimas yra senas, kaip ir pati žmonija. Kaip 
tik atsiranda žmogus, tuoj gimsta ir bendra- 
darbiavimo reikalas. Ji pagimdo gyvenimas. 

Pradžioje žmonės maitinosi vaisiais. Bet 
kada vaisių pradėjo trūkti, surado naują pra- 
gyvenimo šaltinį —medžioklę ir žuvininkystę. 
Pradžioje juntama buvo stoka šioms ūkio ru- 
Sims atitinkamų įrankių ir igudimo, bet šiuos 
trūkumus nugalėjo žmonių bendradarbiavimo 
jėga. Mat, ko nepajėgė padaryti vienas, tai 
galėjo atlikti keli susidėję. 

Tačiau neilgai tvėrė medžioklės ir žuvi- 
ninkystės laikotarpis. Gimė krizis. Besidaugi- 
| TO A AA 


ŠIŲ DIENŲ STAMBULAS 


de 


nančiai žmonijai pritrūko žvėrienos. Krizio 
metu vietoje bendradarbiavimo atsirado lai- 
kinojo lenktiniavino ir tarp paskirų giminių 
kovų laikotarpis. Bet tobulėjanti žmonija su- 
randa naujas bendradarbiavimo formas. Nuo- 
latinio maisto reikalingumas pakišo naują 
minti—-verstis bandų ganymu. Susiorganiza- 
vusios giminės, vadovaujant patrijarchams, 
augino dideles gyvulių bandas, iš kurių gami- 
nosi maistą ir drabužius. Bet ir ši santvarka 
nepatenkino beaugančios žmonijos reikalų, ir 
čia įvyksta krizė, prasideda peštynės dėl ga- 
nyklų. 

Paskui žmonės pradėjo verstis augalų so- 
dyba. Ši ūkio šaka taip pat reikalavo tampraus 
bendradarbiavimo. 

Pagaliau ūkio srityje įvyksta didelis per- 
versmas. Atsiradus daugiau darbo ir įrankių, 
ivyksta skilimas tarp rankų darbo ir ūkio, tarp 
miesto ir sodžiaus, gimsta mainų sistema 
(santvarka). 


Čia buvusios: garsios: Bizantijos Imperijos] sostinė Konstantinopolis, dabar turkų pava- 
dintas Stambulu. Jame buvo garsi šv. Sofijos bažnyčia, dabar mahometonų mečetė. 

Paskiros šeimos nepajėgia patenkinti svar- 
biausių savo gaminiais reikalų; priverstos yra 
kreiptis pas kitus, kad duotų reikalingų daiktų 
už tam tikrą atlyginimą. Tuo būdu pats gy- 
venimas, statydamas žmonijai vis naujus rei- 
kalavimus, pagimdė didelio masto bendra- 
darbiavimo santvarką, paremtą valstybės or- 
ganizacija. Nežiūrint to, žmonių tarpe vyksta 
visuomeninės (tautų ir valstybių viduje) ir išo- 
rinės kovos. Jos vyksta todėl, kad visuome- 
nėje trūksta dar gero sutvarkyto bendradar- 
biavimo, ir kad naujos visuomeninės formos 
nepatenkina žmonijos kasdien didėjančių rei- 
kalavimų. Jau tada buvo numatoma, kad tik 
tada išnyks išorinės ir savitarpio kovos, kada 
žmonija suras ir panaudos naujas ūkio san- 
tvarkos formas, paremtas dar didesniu bendra- 
darbiavimu. O toji naujoji santvarkos forma, 
paremta nuoširdžia pagalba ir tikru bendra- 
darbiavimu yra— kooperacija. 

Žodis „Kooperacija“ (lotynų kalbos) reiš- 
kia bendradarbiavimą. Pats bendradarbiavi- 
mas sudaro esmine, pamatinę kooperacijos 
žymę. Bet bendradarbiavimo sąvoka turi pla- 
tesnę reikšmę, nekaip žodis „kooperacija“. 
Bendradarbiavimas žmonijos tarpe reiškiasi 
ivairiomis formomis. O kooperacija yra tik 
organizacinė ląstelė visos žmonių bendro su- 
gyvenimo santvarkos. Todėl kooperacija yra 
tik dalis viso bendradarbiavimo. 

Norėdami pažinti kooperacijos idėją ir jos 
reiškinius, turime atsakyti į klausimą, kas 
yra kooperatyvas? Pirmiausia sakome, kad 
kooperatyvas yra tai organizacija, kurios na- 
riai sukurtomis jėgomis siekia užsibrėžto tik- 
slo. Bet organizacijų esti įvairių rūšių. Ži 
nome dvi pagrindines organizacijų rūšis: pri- 
verstines ir laisvąsias. 

I laisvąsias organizacijas stoja žmonės 
laisva valia ir pagal savo individualius įsiti- 
kinimus. Lygiai kaip įstojimas taip pat ir 
ištojimas nario iš laisvosios organizacijos palie- 
kamas jo valiai. Tuo tarpu priverstinėms orga- 
nizacijoms turi priklausyti kiekvienas asmuo, 
nežiūrint to, ar jis nori ar nenori būti jos 
nariu. Matome, kad priklausymas prie tokių 
organizacijų nėra laisvos valios dalykas, bet 
tiesiog įsakoma yra iš viršaus. Be to, nieks 
neklausia nario, ar jis supranta ir bent kiek 
nuvokia priverstinės organizacijos tikslus. Ko- 


MŪSŲ VISUOMENĖS VAIRUOTOJAS 


“ 


Konstantinas Stašys, b. Tautinio Vilniaus 
Lietuvių Komiteto pirmininkas, šio mėn. 
9 d. po padarytos jo bute kratos buvo 
suimtas ir padėtas Lūkiškių kalėjiman, iš kur 
po poros dienų buvo paleistas už kauciją. 


operatyvas priklauso prie laisvųjų organi- 
zacijų. | kooperatyvus buriasi žmonės savo 
valios ir laisvo noro vedami. Jei kooperatyvo 
nariai isitikins, kad kooperatyvas, prie kurio 
jie priklauso, neatitinktų jų reikalams, gali 
kiekvienu momentu jį likviduoti. Taip pat 
gali kiekvienas narys, nekieno nevaržomas, 
iš kooperatyvo išstoti. Šis laisvasis organiza- 
cijos dalyvių noras yra esminis kooperatyvo 
bruožas. 

Bet maža pasakyti, kad kooperatyvas yra 
organizacija, į kurią buriasi žmonės sąmonin- 
gos valios ir laisvo noro vedami. Juk yra lais- 
vųjų organizacijų, kurios užsibrėžusios yra 
nuveikti bendromis jėgomis tam tikrus dar- 
bus kultūros srityje. Bus tai mokslo draugi- 
jos. Yra dar ir sporto draugijos, suorganizuo- 
tos pagal laisvą narių norą. Be to, žinomos 
yra profesionalų sąjungos, i kurias buriasi 
žmonės vienos kurios nors profesijos (užsiė- 
mimo) vedami. Tokios draugijos rūpinasi me- 
džiaginiais ir dvasiniais savo narių reikalais. 

VARDZTUKIEMIO JONAS 
Vejas 
Uzia, blaškos po šakas, 
Žaidžia, šoka su sniegais, 
Ir tyliai, tartum vagis, 
Braižo gėles ant langų. 
Ten, ant kelio, verkia jis, 
Tai vėl juokias pagriovėj, 
Kažkam šaukio, šaukia vis, 
Ir grumoja pamiškėj. 
KITT AT A | 

Bet kooperatyvai nepriklauso prie šio tipo 
organizacijų. Kooperatyvai turi vieną ryškų 
bruožą, kuris išskiria juos iš visų kitų laisvųjų 
organizacijų, būtent: atlieka ūkiškas funkcijas 
(darbus) —yra tai įmonės ūkiško charakterio. 
Tai yra tokia organizcija, kur nuolatos ir sis- 
tematiškai atlieka ūkiškus ir ekonominius 
darbus. Ekonominė funkcija yra produkcija, 
mainas, prekių pirkimas—pardavimas ir nau- 
dojimasis kreditu. Taigi sistematiškas vykdy- 
mas vienos čia išvardytos ūkiškos funkcijos, 
bus esminis kooperatyvo bruožas. Bet ar tik 
kooperatyvo? Juk ūkiškus ir ekonomiškus 
darbus atlieka netik kooperatyvas bet ir kiek- 
viena privati imonė. Yra, pavyzdžiui, akcinės 
bendrovės su aprėžta atsakomybe ir kitos 
tam panašios įmonės, vadinamos paprastai 
kapitalistinėmis bendrovėmis, kurios iš tikrųjų 
nėra kooperatyvais, bet savo charakteriu yra 
| juos panašios. 

Tad kuo skiriasi kooperatyvas nuo kapi- 
talistinės įmonės ar bendrovės? 

Tenka pastebėti, kad kooperatyvas savo 
išorine forma mažai kuo skiriasi nuo kitų 
įmonių: ar tai bus kooperatinė pieninė, visos 
jos bus sutvarkytos maždaug vienodai, kaip 
kiekviena kita krautuvė, kepykla ar pieninė. 
Matome, kad ne čia reikia ieškoti skirtumo 
tarp kooperatyvo ir privatinės įmonės. Skir- 
tumas glūdi ne išoriniame jų sutvarkyme, bet 
žmonėse. Kaip tai suprasti? Visų pirma reikia 
panagrinėti, kokios sąlygos ir aplinkybės ver- 
čia “žmonės organizuotis į kooperatyvus ir 
kokius jie turi bendrus tikslus. 

Iš antros vėl pusės pravartu žinoti, kokius 
planus turi galvoje tie žmonės, kurie kuria 
akcines bendroves arba kitas kokias nors 
įmones, 


z 

Į kooperatyvus dedasi žmonės, kad su- 
burtomis jėgomis lengviau galėtų patenkinti 
savo medžiaginius reikalus, padidinti uždarbį 
ir surasti savo gaminiams rinką. Kooperatyvo 
nariams svarbiausia rūpi tai, kad isteigtomis 
kooperatinėmis įmonėmis galėtų patys be- 
tarpiškai naudotis. Ar tai bus vartotojų .koo- 
peratyvas, kurio nariams svarbu savo reikalai 
patenkinti, ar kooperatinė pieninė, kuri ga- 
mina ir parducda sviestą, kaipo ūkio pro- 
duktą, ar kreditinis kooperatyvas, kurio pa- 
skolomis naudojasi nariai savo ūkiui page- 
rinti — visuomet kooperatyvo nariams rupi, 
kad jie patys betarpiškai galėtų iš koopera- 
tyvo naudotis. 

Visai kitaip atrodo kapitalistinėse bendro- 
vése ar įmonėse. Ten bendrovės dalyviams 
nesvarbu naudotis įmonių įrengimu arba jų 
veikimu. Privatinių įmonių steigėjai turi už- 
sibréze vieninteli tikslą: kuo daugiausia pasi- 
pelnyti iš įdėto į įmones kapitalo. Užtat jos 
ir vadinamos kapitalistinémis bendrovėmis. 
Privatinėms įmonėms svarbu patenkinti kitų 
medžiaginius reikalus ir tuo būdu atnešti jų 
savininkams kuo didžiausią pelną, tuo tarpu 
kooperatyvai aptarnauja betarpiškai savo na- 
rius. Dėlto priimta yra vadinti, kad koopera- 
tyvas dirba betarpiškai savo narių naudai, 
kai tuo tarpu kapitalistinė įmonė tarnauja 
savininkui, kaipo priemonė pasipelnyti. Čia 
ir bus esminis skirtumas tarp kooperatyvų ir 
privatinių kapitalistinių imoniy ir bendrovių. 

Pažymėtina, kad kooperacija paremta vi- 
suomeniškais ir etiniais dėsniais. Remdamosi 
bendradarbiavimu ir savitarpio pagalba, skie- 
pija visuomenėje altruizmą — artimo meilę; 
vietoje viešpataujančio egoizmo ir gobšumo. 
Kooperacija padeda išbristi iš sunkios me- 
džiaginės padėties, sukelia visuomenėje di- 
desni aktingumą (priduoda gyvenimui dau- 
giau gyvybės) ir žadina visus prie sąmoningo 
darbo. 

Kooperacija, pradėdama vystytis nuo mažų 
dalykų — kuklių krautuvėlių, kasų ir imonių, 
smulkiųjų kooperatyvy—pamazu kuria naują 
ūkio sistemą (santvarką) ir stumia pasaulį 
į naują šviesesni ir geresnį rytojų. 

lr mūsų krašto ateitis ir gerovė pareis 
nuo to, kaip greitai mes šioje srityje susi- 
prasime ir skleisime kooperacijos idėją. B. 


IŠ NETOLIMOS 
PRAEITIES 


— Ir mes mėgom ir vertinom 
organizuotą gyvenimą — tvirtina 
buv. Liet. Šv. Kazimiero D-jos 
Giražerio (Varėnos vals.) sky- 
riaus nariai, kuriuos matome 
šioje nuotraukoje. Vidury buv. 
skyriaus pirmininkas Ad. Dva- 
reckas (x) 


ŠVIESOS KELIO BEIEŠKANT 


Senovėje, prieš kelius tūkstančius metų, 
gyveno daug žymių žmonių, bet apie juos 
neperdaug težinome. Daugelis jų savo išradi- 
meis ir dabar stebina pasaulį. 

Pereitame „Jaunimo Draugo“ numeryje 
minėjome, kad Egipte išliko milžiniški (iki 
150 metrų aukščio) akmens paminklai— pira- 
midės. Dabar inžinieriai stebisi, kokiu būdu 
agiptiečiai galėjo juos pastatyti. Piramidése 
buvo laidojami Egipto karalių, faraonų, kū- 
nai. Tie kūnai taip gerai balsamuoti, kad per 
kelis tūkstančius metų išliko iki dabartinių 
laikų. Šiandieną medicina nežino būdo! taip 
gerai kūnams balsamuoti. 

Kai kuriose piramidėse buvo įdėta nuodų, 
kad niekas neišdristų piramidėn įeiti ir fa- 
raono kūno pajudinti. Tokiu būdu daugelio 
faraonų kūnai buvo apsaugoti nuo plėšikų; 
ir dabar kai kada laikraščiai parašo, kad ati- 
darant faraono kapą, mirė tyrinėtojas (jau 
keli žmonės žuvo prie faraono Tutenkameno 
kapo). 

Šiandieną pasaulio muziejuose yra daug 
senovės brangenybių, papuošalų; sunku su- 
prasti, kaip tai žmonės sugebėjo juos padaryti. 

Kiniečiai daug šimtų metų prieš Kristaus 
gimimą puikiai žinojo magnetinės rūdos ypa- 
tumus; dirbo ir jos dievaičių statulėles. Jie 
taip pat žinojo, kaip pasidaryti kišeninis sau- 


lės laikrodėlis. Vartodavo jį namie ir kelio- 
nėje; tiksliai žinojo, kiek laiško praėjo nuo 
saulėtekio ir kiek liko iki saulėleidžio. Kas 
buvo tų dalykų išradėjai — niekas nežino. 
O jeigu paimsime senovės supratimą apie 
žmonių tarpusavio santykius, apie jų dorovę 
ir pareigas, tai rasime ją labai kilnią esant. 
Tačiau gilios senovės mokslininkai turi 


charakteringą bruožą. Kai mūsų laikais moks- 


lininkai kreipia dėmesį į visas sritis, viską 
nori išsiaiškinti, tai senovės mokslininkai 
pirmiausia kreipė dėmesį į beribes. 

Kažkur beribėse matė saulę šviečiant ir 
visa gaivinant; matė mėnulį su jo atmaino- 
mis; žiūrėjo į milijonus žvaigždžių dangaus 
skliaute. Iš kur tas viskas? — paklausdavo. 
O iš ko gi yra mūsų žemė? Kokia jų pra- 
džia? Tai mintys, kurios pirmiausia domino 
žmonės. Kaip matome — filosofiškos mintys. 
Ir .isoje senovėje, iš kurios mes turime ži- 
nių, sutinkame tą patį, visur tas pats klausi- 
mas: iš kur pasaulis ir koks jis yra? 

Į tuos klausimus turėjo žmogus atsakyti. 
Atsakymų buvo įvairiausių; aiškų — netikru. 

Pradžioje ir mums teks susipažinti su se- 
novés filosofais (išminčiais), ieškančiais atsa- 
kymų į giliausius klausimus: iš kur pasaulis 
ir koks jis yra? 

Vilnietis. 

Iš darbininkų gyvenimo 


Bemaž visame mūsų krašte kūrenama 
malkomis, tik miestuose dažniau akmens 
angliais. Malkų lengvai galima prisikirsti 


miške ir parsigabenti namo, tuo tarpu kol 
gaunama akmens anglio žmogus, o ypač 
darbininkas turi daug darbo padėti, nemaža 
jėgų išaikvoti Akmens anglis dažniausiai 
esti giliai žemėje, norint jį pasiekti, reikia 
gilus šulinius iškasti. 

Pagaliau, šitie šuliniai jau iškasti, reikia 
į juos leisti ir pradėti anglis laužti; bet ir tai 
ne taip lengva. Žmonės išgalvojo įvairiausių 
būdų leistis į šulinius, ir visi jie buvo labai 
pavojingi. Iš pradžių beveik visur dirbdavo 
lipynes, bet jomis leistis labai nepatogu. 
Jos stovi beveik stačiai, o permetės viena 
nuo kitos labai nutolusios. Nuo požemio 
vandens jų pakopos visada šlapios, O žiemą 
net apledėjusios. Kas minutė darbininkas 
gali paslysti ir nukristi žemyn. 


Sugalvojo tada leistis tomis pačiomis 
stauniomis, kuriomis kelią anglį aukštyn. 
Bet ir stauniomis pavojinga leistis. Dabar 


darbininkas leisti žemyn sugalvojo ypatingus 
narvus. Tie narvai šliaužioja tarp dviejų 
tašų. 

Kiekvienas darbininkas, leisdamasis i ke- 
syklos šulinį, pasiima su savim kirtikli ir ma- 
žutę skardinę lempele, su kuria jis niekad 
nepersiskiria. Jis pritaiso ją prie juostos ar 
prie kepurės, o darbo metu kabina ją sie- 
noje šalia savęs. Kiekvienam darbininkui 
yra paskirta dirbamoji vieta, kurioje jis dir- 
ba, kol visą anglį iškasa. Iškasus visą angli, 
pasilieka tuštumų, kurias vadina kambariais. 
Nuo jų visomis linkmėmis, kuriomis eina 
akmens anglio klodai, iškerta požeminius 
koridorius, paskum dare labiau išsišakojan- 
čius taip, kad ilgainiui susidaro lyg koks po- 
žeminis miestas su gatvėmis ir aikštėmis. 
Svarbesnėse gatvėse sienas ir lubas sutvirti- 
na sienojais arba akmenimis, o kartais dar- 
bininkai luboms palaikyti palieka neišėmę 
akmens anglies stulpus. Dažnai keli anglies 
klodai yra sugulę vienas viršuj kito, -- tada 
viršutiniuose kloduose išrausia negilius šuli- 
nius, ir kasyklos pasidaro kelių aukštų. 


94 


Tenai, kur anglis yra sugulusi storais klo- 
dais, dirbti patogu. Svarbesnes gatves daro 
aukštas ir plačias, ir darbininkai dirb- 
dami stovi stati. Bet tenai, kur anglies klo- 
dai plonesni, daug sunkiau dirbti. Dažnai 
darbininkui nėra kur ir pasidėti siaurame 
koridoriuje: sėdi jis ant kelių susirietęs, O 
kartais net atsiklaupti negali. [lenda jis ten, 
kaip į urvą, ir dirba gulomis; ten vos vietos 
pakanka kirtikliui ties galva pakelti. Sunku 
angliakasiui tokiam  narvely dirbti, skauda 
kūną nuo nepatogios būklės, nutirpsta ran- 
kos; jam ankšta, karšta ir tvanku. Be to, ore 
plauko smulkių dalelyčių, kurios lenda į ger- 
kle, į nosi, į akis; pagaliau jos išgriaužia net 
odą, ir paskum jų negalima išmazgoti... 

Iškastą angli krauna į vagonėlius ir veža 
į šulinius, kur ją į viršų kelia stauniomis 
arba tiesiog vagonėliais, prikabinę juos prie 
lyno. Plačiose gatvėsė nutiesti bėgiai, ku- 
riais daug lengviau stumti vagonéliai, O di- 
delėse kasyklose beveik visada yra arklių, 
kuriuos įkinko į vagonélius. Siauruose kori- 
doriuose arkliai nepareina, ir ten juos pakei- 
čia žmonės. Tokiame korydorėlyje dažnai 
nėra kur ir išsitiesti, tenka vagonėlis traukti 
ropomis arba didžiai susilenkus, galva stumti. 
Seniau tuos darbus dirbdavo vaikai; vargšai, 
jie ropodavo visą dieną nelygia asla, trauk- 
dami vagonėliais bent ligi pusantro šimto 
kilogramų anglies. 

Jau be to anglakasiams sunku dirbti po 
žemėmis, o čia dar kiekviename Zingsny 
tenka kovoti su baisiais priešais. Griuvial, 
potvyniai, gaisrai, sprogimai — gresia jiems 
iš visų pusių, ir daugelis drąsių darbininkų 
žūva tose nelaimėse. Griuviy atsitinka daž- 
noka': nesutvirtina darbininkai kaip reikiant 
požemio galerėjų arba prievaizdos nepasiru- 
pina laiku pataisyti sugedusių stiprumų, žiū- 
rėk, ir griūva didžiuli žemės gurvoliai ir ak- 
menys, laidodami daugybę darbininkų, daž- 
niausiai jaunų vyrų. | 

Požeminiams darbams daug kliudo ir van- 
duo, kurio visada yra po žemėmis. Atsitinka 
tenai nedidelių požemio upelių ir erdvių 
urvų, pripildytų vandens. Vandenį, pamažu 


besisunkianti į kasyklas, siurbia siurbliais 
į paviršių; bet kartais prieina tiek daug, jog 
laiku nebegali jo išsiurbti. Tada po žemėmis 
įtaiso kanalus, kuriais nuleidžia vandeni į tas 
kasyklų vietas, iš kurių jau anglys iškastos. 
Tokiose apleistose kasyklose kartais prisi- 
renka labai daug vandens. Ilgainiui jas dar- 
bininkai užmiršta ir, tiesdami naujas gatves, 
prisikasa visai arti požeminio ežero arba upės; 
tada plonas pertvaras nebeišlaiko vandens 
slėgimo, vanduo išverčia ji ir beregint pa- 
tvindo kasyklas. Darbininkams šiuo atsitiki- 
mu. tik viena belieka daryti — bėgti, bet 
ir tai nevisada pavyksta, ir daugelis žūva 
požemio potvyniuose. Ne mažiau, kaip nuo 
vandens, angliakasiai kenčia nuo ugnies. 
Akmens anglys labai dagios, ir todėl gaisrų 
anglių kasyklose labai dažnai atsitinka. Kar- 
tais net anglis savaime užsidega. Didesnėse 
-gatvėse visada prisirenka didelės anglinių 
dulkių ir smulkių skeveldrų krūvos; nuo 
dregmės jos ikaista ir dažnai pačios užside- 
ga. Kilęs gaisras sunku jau beuzgesyti. To- 
kiu atsitikimu stengiasi degančią vietą at- 
skirti nuo kitų stora siena. Sunkus tai dar- 
bas; darbininkai trokšta nuo baisaus karščio 
ir dūmų, ir daugelis iš jų krinta apalpę. Bet 
pavykus sumūryti sieną, dažniausiai gaisras 
pats savaime liaunasi dėl oro stokos. Kar- 
tais oro įeina pro dirvožemio plyšius, ir tada 
anglis nenustoja degusi. Tokie gaisrai kartais 
daugeli metų tęsiasi. 

Bet visų baisiausias angliakasių priešas 
yra rūdynų dujos, kurios pačios išsiskiria iš 
akmens anglies. Jos susideda iš; šviečia- 
mųjų dujų, išsiskiriančių iš akmeninių anglių 
iroro. Nuo mažiausios kibirkštėlės tos dujos 
įsiliepsnoja ir baisiai smarkiai sprogsta. To- 
kie sprogimai esti taip stiprūs, jog dažnai 
jie sudarko ir sugriauna visas kasyklas. Var- 
gas darbininkams, esantiems tuo laiku kasy- 
klose: iš mirties nasrų jie nebegali išsisukti; 
jei jų sprogstant nenusvilina ar nenukauna, 
tai žemė griūdama juos gyvus palaidoja. 

Kartą baisiai sprogo rūdynų duos Austri- 
Joje. Atsitiko tai nakti, kada 1700 panaktinių 
darbininkų leidosi į šulinį. Pasigirdo triskart 
smarkiai sutrenkiant, ir po to tuojau ažsidegė 
mediniai šulinio ramsčiai. Atbėgę darbininkai 
ėmė gelbėti draugus, bet tiktai tūkstantis 


žmonių tepavyko jiems ištraukti gyvų, kiti 
du šimtai pasiliko šulinio dugne. 

1891 m. toks pat baisus sprogimas įvyko 
Donecko kasyklose, Rikovo rūdyne. Tuomet 
ten buvo 119 žmonių; iš jų tik 70 išsigelbė- 
jo, visi kiti žuvo: kiti mirė sužeisti ir apdegę. 
Dar baisesnis sprogimas ivyko tame pačiame 
Nikovo rūdyne 1908 m. Beveik visi darbinin- 
kai, — jų buvo apie 300 žmonių, — žuvo, tik 
keli suspėjo išsigelbėti. 

Toks tad angliakasių darbas šioj požemio 
karalystėj. Tiktai didžiulis vargas prispiria 
juos dirbti toki sunkų ir pavojingą darbą. 
O juk ir mes vartojame jų iškastas akme- 
nines anglis. Greitai važiuojame traukiniu 
iš vieno miesto į kitą, — veža mus akmens 
anglys. Atsiminkime. tad vargšus darbinin- 
kus, kurie visą savo gyvenimą praleidžia po- 
žemiuose be šviesos ir gryno oro, gyvena 
varge ir purvuose ir dažnai savo gyvybę pa- 
deda už akmeninės anglies gabalą, kuris 
mums šviečia ir šildo, 


PROŽEKTORIAI NAKT)... 


Perskrodę nakties tamsą, prožektoriai ieško 
priešo lėktuvų. 

Juokas stiprina sveikata 


» Pasijuokti — sveika“, — sako šios juokų 
kertelés antraštė. Tam išrodyti Si kartą de- 
dame iš Pietų Amerikos lietuvių laikraščio 
„Išvien“ keletą minčių, kur rimtai apibūdi- 
nama juoko reikšmė ir jo įtaka žmogaus 
sveikatai. Prašome pasiskaityti. 


Juokas — vaistas nuo visų ligų 


Juokas, laisvas, sveikas juokas, be jokių 
kitų priemonių yra geriausias žmogaus orga- 
nizmo vaistas. Juokas mus palaiko, taiso 
sveikatą, jis mus dažnai gelbsti nuo bepro- 
tybės. 

Eskimai labai protingai yra įsitikinę, kad 
niekas taip nepadeda taikos derybose, kaip 
juokas. Kada dviejų kerštaujančių tautelių 
vadai susitinka, tuojau organizuojami juo- 
kingi vaidinimai. Jeigu visi žmonės pradeda 
kvatoti, draugystė savaime užtikrinta. 

„ Beprotnamiuose tikima, kad ligonis, kuris 
gali normaliai juoktis, jau yra pasveikimo 
kelyje. 

Juokas pakelia arterijų įtampą, kuomet ji 
yra kritusi, jis paskatina kraujo apytaką, pa- 
lengvina smegenų darbą ir stiprina plaučius. 

Iš visų gyvųjų būtybių tiktai žmogus gali 
juoktis, kaip kad yra išsireiškęs Rabelais: 
„Juoktis žmogui įgimta“. 

Juokas turi penkias reikšmes žmonijai: 
tai bendravimo priemonė, savaimingas atsi- 
liepimas į malonius jausmus, pergalės pa- 
reiškimas, apsigynimo priemonė, visuomeni- 
nis pritarimas ir pataisa. 

Kūdikis jau šypsosi nuo ketvirtos amžiaus 
dienos ir juokiasi nuo 5-sios dienos. Taip jis 
reiškia savo pasitenkinimą. Bet tikrasis juo- 
kas teatsiranda kūdikiui sulaukus 110 dienų 

amžiaus. Juoką galima sukelti kūdikį kute- 
nant. Kutenimas savaime nėra malonus jaus- 
mas, nes jį gali sukelti ir nutupusi musė. 
Bet tikrai juokiamés, kai mūms patinka koks 
draugas arba įvykis, be jokių kitų fizinių 
paerzinimų. 

Kitas juoko laipsnis reiškiasi tuomet, kai 
mes atsiliepiame į malonų jausmą, pavyz- 
džiui, pamačius mums pažistamą veidą. Ryš- 
kios spalvos, paprastos muzikos meliodija, 
taip pat sukelia juoką kūdikiams, laukiniams 
žmonėms ir silpnapročiams. 

Juoko mėgėjai paprastai būna simpatiški 


žmonės. Matydami į sunkumus patekusi 
žmogų, jie juokiasi. Bet reikale jie skuba 
į pagalbą. 


Jumoro jausmas gimsta tiktai žmogui 
subrendus, vadinasi, tuomet, kai jis pradeda 
suprasti ydas, kurias plaka jumoras. Taip 
pat dažnai pasitaiko ir nervingas juokas. 
Taip juokiasi labai jauna mergaitė, žiūrėda- 
ma nustebusi į kino artisto atvaizdą, arba 
skolininkas, kuriam kreditorius pasako keletą 
malonių žodelių. 

Todėl juokimės! Ir nekreipkime dėmesio 
į tas liūdnojo vaizdo asmenybes, kurios 
mano, kad juoktis yra nemandagu. 

Juokas jums laimės draugų meilę, juo- 
kas atstums jums nepatinkamus žmones: 
juokas padės jums atlikti geriausius biznius, 
juokas jums suteiks daugybę draugų ir visur 
jums užtikrins pasisekimą. 


Sulaikyti juokas gali būti net 
labai kenksminga 


Vienas Pietų Amerikos jaunas policinin- 
kas, vaikščiodamas gatvėje, pamatė daržovių 
pardavėją paslystant ant banano žievės 
ir krentant žemėn. Griūdamas jis apvertė 


ir savo stumiamaji vežimėlį. Policininkas 
sprogo juokais. Jis darė nepaprastas pastan- 
gas susilaikyti, bet tai jam nepavyko, jo vei- 
das visas išraudo ir jis negalėjo užgniaužti 
juoko. Valandai praslinkus, jis mirė smegenų 
sustingimu. 

Kiekvienais metais daugelis žmonių pana- 
šiai miršta. Ne pats juokas numarina žmogų, 
bet nesėkmingos pastangos sulaikyti tą juo- 
ką. Ir tas policininkas, kuris norėjo savo 
valdžios autoritetą palaikyti, nuslopinant ne- 
prideramą tokiam asmeniui juoką, mirė dėl 
nesėkmingų pastangų. 


Kai nepatinka... 


Vieną kartą vienas jaunikaitis paprašė 
vieną vedusi vyrą, kad padėtų jam nuvažiuoti 
pas vieną merginą ir pabūti jam piršliu. Ve- 
dęs vyras ir sutiko. 

Vedę vyrai paprastai yra atsargūs. Tad ir 
šis piršlys iš anksto su jaunikiu susikalbėjo, 
kaip jie nuvažiuosią, ką pas jaunąją atsidūrę 
veiksią, ką kalbėsią ir kaip valgysią. Piršlys 
daugiausia kalbėjo apie valgymą. Jis jaunikį 
sukoncentravo ir jam šitaip pasakė: 

— Klausyk, viskas bus gerai, viskas eis, 
kaip per sviestą, tik tu manes klausyk ir be- 
valgydamas nepadaryk man sarmatos, nes 
jai bemanturindamas apsijuokinsi, tai aš ne- 
beturėsiu kur ir akių padėti. Tuomet apie 
vestuves neteks ir kalbėti. 

— Gerai, gerai, būsiu mandagiausias žmo- 
gus, — prižadėjo jaunikis. 

Na ir nuvažiavo. Juos priėmė su iškėsto- 
mis rankomis ir pradėjo vaišinti. 

Jaunikis iš karto valgė mandagiai. Jis 
vartojo peilį ir šakutes kaip tikras salionų 
svečias. Bet staiga įvyko atmaina. Atydžiau 
pasižiūrėięs į savo jaunąją, jis iš karto ėmė 
valgyti kitaip. Metes peilį ir šakutes, jis mėsos 
kaulą į rankas ir ėmė graužti... 

Piršlys išsigando. Jis jaunikiui koja į koją 
paspyrė ir susiraukė. Jaunikis savo kojas po 
kėde ir kaulą graužia toliau. Piršlys jam dar 
aiškiau susirankia. Jaunikis atsitraukia toliau, 
bet kaulo iš rankų nepaleidžia. 

Visi vaišių dalyviai pastato akis. Jauno- 
sios tėvai nebežino, kas ir bedaryti. Tuomet 
piršlys jaunikį pasiveda į šalį ir klausia; 


— Ar tu proto netekai? Kodėl tu valgai 
taip negražiai? 

Jaunikis, begrauždamas tą patikaula, pir- 
šliui atsako: 

— Tai kad man šita mergina nepatinka!... 


TRUPINIAI 


Ūkininkui vagis pavogė arklį. Pasitaikė, 
kad ūkininkas turguje pažino savo arklį ir 
vagi atidavė į teismą. Liudytoju pašaukė žydą. 
Teisėjas klausia liudytojo: 

— Ar pažįsti tą arklį? 

— Nu, kodėl aš anam nepažinsiu. Ui, aš 
anam pažinojau, kai anam buvo dar maža 
kumeliuka... galiu prisiekti. 

Tuo būdu ūkininkas atgavo arklį, o vagis 
gavo atsitūpti šaltojon. 

Po kiek laiko girininkui pavogė šautuvą. 
Pasitaikė, kad vėl tą pati žydą pašaukė liu- 
dytoju. Teisėjas klausia: 

— Ar pažįsti šį šautuvą? 

— Nu, kodėl aš anam nepažinsiu. Aš pa- 
žinojau, kai anam buvo dar toks 
pistolieta... 


maža 


Kartą keliavo asilas. Jis priėjo plačią, di- 
delę ir gilią upę, kurios nei perbristi, nei 
perplaukti, nei kaip nors kitaip pereiti nega- 
lima buvo. Ar žinai, ką tuomet asilas turėjo 
daryti, kad galėtų per upę perbristi? 

— Nežinau. 

— Taigi ir tas asilas nežinojo... 


— Sirdužėle, jei tu mano nebūsi, aš ne- 
beišlaikysiu — mirsiu. 
Ir iš tikro pamiré po... 60 metų. 


Viena moteris rašo savo motinai laišką, 
kad susirgęs jos vyras. Berašydama staiga 
susilaiko ir, priėjusi prie savo sergančio vyro, 
klausia jo: 

— Sakyk, kaip rašyti: bus laidotuvės, ar 
bus laiduotuvės? 

Kirpėjas, 
paklausia: 

— Na kaip, ponuli, gerai nukirpau? 

Žmogelis pažiūrėjo į veidrodį ir nustebęs 
staiga pasakė: 

— Pertrumpai, prašau pailginti!... 


nukirpęs vieno vyro plaukus, 


57 


ceo popos» s49 y TT AAA IA AO 
ARES A 
>» "A Se 


Mes 
v. 


DIDŽIAUSIA PASAULY PARAPIJA 


Tėvas Gerardas, prancūzas, gali pasididžiuo- 
damas sakyti esąs didžiausios pasauly parapi- 
jos klebonas. Toji parapija yra Grenlandijoj, 
netoli paties šiaurės ašigalio. 

Neperseniausiai tėvas Garardas buvo nu- 
vykęs į Romą. „Siaurės ašigalio kleboną“ ma- 
loniai priėmė pats Katalikų Bažnyčios Galva. 

— Sunkus, regiu, tavo darbas, sūnau, — 
tėviškai užjausdamas tarė Jo Sventenybė kuni- 
gui Gerardui. — Koks tavo parapijos plotas? 


— Šimtas keturiasdešimt tūkstančių kva- 
dratiniy kilometrų, Šventasis Tėve, — atsakė 
„klebonas, — 960 kvadratinių kilometrų tenka 
vienas gyventojas. 

— Kaip jūs juos mokote tikėjimo tiesų?— 
pasiteiravo Popiežius. 

— Dievo Žodį savo parapijonims tegaliu 
skelbti tik dieną, -— prisipažino klebonas. — 
Bet naktis mano parapijoj trunka ištisus tris 
mėnesius, — paaiškino. 1 

Po pasikalbėjimo, per kuri Sventasis Tėvas 
kunigui Gerardui rodé savo ypatinga téviska 
meilę ir užjautimą, eskimų klebonas Bažnyčios 
Galvai įteikė retų ašigalio srities augmeny rin- 
kinj. Kai Popiežius ruošėsi duoti jam apašta- 
lišką palaiminimą, tėvas Gerardas Šventąjį Tė- 
vą paprašė palaiminti ir jo mylimuosius para- 
ną, kuri yra davusi gyvybę 22 vaikams. Po 
audijencijos kun. Gerardas išsiskubino iš Ro- 
mos į savo tolimąją šiaurės parapiją. 


GALIMA BUS ATITIESTI KUPRAS 


Paskutiniu metu vienos Leningrado klini- 
kos vedėjas profesorius Kuslikas' išrado nau- 
ją būdą kuprotiems žmonėms operuoti. Iki 
šiolei, kaip žinoma, tokios operacijos būdavo 
daromos pašalinant keletą šonkaulių, kas žy- 
miai susilpnindavo ligonio krūtinės ląstą. Pro- 
fesorius Kuslikas 5—6 šonkaulius, kurie su- 
daro kuprą, pačiame kreivumo išlinkime, per- 
kerta, perkirstųjų šonkaulių galus sujungia, o 
nereikalingus šonkaulių likučius pašalina. 

Paskutiniu metu profesoriaus Kusliko kl; 
nikoje jau buvo operuoti 25 kuproti žmonės 
Visos operacijos pavyko visai gerai. Po ketu“ 
rių dienų ligoniai jau galėdavo pasėdėti, o po 
10—14 dienų — jau vaikščioti. 

Iš tiesų, šitas medicinos laimėjimas labai 
svarbus. 


ARKLAS ARIA BE ŽMOGAUS 


Laikai, kuriuose mes šiandie gyvename, yra 
nepaprasti. Visur matyti atkakli kova, varžyti- 
nės. (Gyvenimas žengia priekin nepaprastai 
dideliais šuoliais. Turime jau geležinį žmogų, 
kuris nesibijo mirties ir drąsiai vykdo įsaky- 
mus. Padangėse skraido orlaiviai, be žmogaus 
pasalbos, radio mechanizmu vairuojami. 

Neseniai Anglijoje, Harmsworto mieste, bu- 
vo didelė ūkio paroda. Joje buvo išstatyta 
daugybė įvairiausių žemės ūkio mašinų. Tarp 
kitų buvo išstatytas nepaprastas motorinis ar- 
klas, kuris, nustačius reikalingą krypti, vienas 
patsai be jokios žmogaus valdymo pagalbos 
aria dirvą. Taigi, nebetoli jau tas laikas, kada 
žmogui nebereikės pačiam dirbti. Jo darbą 
atliks nuostabūs mechanizmai. 


KAIP ŽUVYS PRALEIDŽIA ŽIEMĄ 


Žuvys yra vadinamos šaltakraujais gyvu- 
liais, nors tai nevisai teisinga. Žuvys, kaip 
ir visi gyviai, gali peršalti ir nušalti. Jeigu va- 
sarą paimti iš tvenkinio žuvis ir tuojau ją 
įleisti į kibirą, kurio vanduo būtų 10? (laip- 
snių) šaltesnis už tvenkinio vandenį, tai žuvis 
per keletą minučių nugaištų, padvésty. Mat, 
jos nepakelia staigių temperatūros pakitėjimų. 

Zuvys kvėpuoja deguonimi, kuris yra ištir- 
pęs vandenyje. Gera yra vasarą, kada vanduo 
pliuškendamas teka ir deguonies yra kiek tii 
nori. Tik žiemą vargas. 

Žiemą, kai tvenkiniai, upės ir ežerai užšala 
storu ledu ir vandens paviršius nustoja gyvy- 
bės, žuvys po ledu, it kalėjime, nebegaudamos 
deguonies, trokšta. Tokiu laiku žuvims daug 
padeda prakirstos eketės, pro kurias iš oro 
vandenin patenka deguonies. Todėl žiemą daž- 


nai galime pamatyti prie ekečių beplaukiojan- 
čias žuvis. Mat, jos nujaučia kur yra eketės 
ir atplaukia pakvėpuoti. Tačiau dažnai jas čia 
tyko užspęstas tinklas ir vergšelės pakliūva. 

Kai kurių rūšių Žuvys, atėjus žiemai, jsi- 
rausia į upės dugno dumblą ir ten miega 
iki «pat pavasario. Kitos nesirausia dumblan, 
o miega tiesiog upės vasos dugne. Kai kada 
žuvys įšala į ledą. Tačiau ledui lėtai ištirpus, 
pavasarį tos įšalusios žuvys vėl atgyja. Jeigu 
žiemą, didelio šalčio metu, pagauti žuvį ir iš- 
traukti ja oran, tai toji žuvis tuojau sušala, 
Tokia sušalusi žuvis galima ilgai laikyti, nes ji 
negenda. Jeigu ir po ilgo laiko ją lėtai atsil- 
dyti, tai ji vėl atgyja, atsigauna. Maža kam 
yra žinoma, kad žuvis gali miegoti, kaip ir visi 
šios žemės gyviai, bet tik kaip kiškis—atviro- 
mis akimis. 


AUGINAMOS KŪNO DALYS 


Penketos kilometrų atstu;nuo garsiojo Ang- 
lijos universiteto Kambridžo, mažame kaimiš- 
kame namelyje, apie tuzinas mokslininkų, va- 
dovaujant moteriai Dr. Honor Fells, jau septyni 
metai, kaip augina gyvybę stiklinėse bonkose. 

Po mikroskopais auga ır vystosi gyvi kūnų 
audiniai lygiai taip pat, kaip kad jie būtų augą 
tikruose kūnuose. Tarpe tų auginamųjų kūnų 
dalių yra žiurkės dantis, akis be smegenų, 
paukščių krūtinės kauliukas ir raumenų bei 
kaulų audiniai. 

Gyvoji akis išauginta iš negimusio gyvulio 
retinos. Ji išaugo bonkoj, išleido nervų celes 
ir pilną retinos vidujinę konstrukciją. Ji išau- 
go iš medžiagos gabalėlio, nedidesnio už špil- 
kutės galvutę. Dabar akis visiškai tobula, ku- 
riai betrūksta tik nervo, jungiančio ją su sme- 
genimis. 

Paėmus mažutę dalelę iš vieno paukštuko 
kiaušinio, bonkoj išaugo to paukštuko krūtinės 
kaulas. Bonkose auginamos širdies dalys, ku- 
rios gyvena ir pulsuoja. 

Vienas Kambridžo laboratorijos mokslininkas 
pasakė: „Tie eksperimentai yra pradžia gyvy- 
bės kūrimo laboratorijose. Tai yra pirmieji 
žingsniai į aną drąsųjį pasaulį, kurį įsivaisdino 
Hukslei, su kūdikiais, auginamais laboratorijo- 
se. Niekuomet neklauskite mokslininkų, kur 
veda jų tyrinėjimai. Jie to patys nežino”. 


KIEK PER SEKUNDE PRAGERIAMA? 


Amerikonai, aišku, patys didieji įvairių ap- 
skaičiavimų mėgėjai. Jie viską iki smulkmenų 
apskaičiuoja—jie veda įvairias statistikas. Štai 
neseniai apskaičiuota, kad Amerikoje kas se- 
kundė prageriama 77,64 dol. (daugiau kaip 385 
auks.), o per vieną dieną gėralams išeina net 
6.708.000 dol. (daugiau kaip 33.540.000 auks.). 


O nuo prohibicijos panaikinimo, t. y. nuo to 
laiko, kada leisvai leista Amerikoje parda- 
vinėti svaiginamieji gėralai, iš viso esą išleista 
per 8.000.000.000 dolerių arba 40.000.000.000 
auks. (40 milijardų auks.). 

Taigi iš to matyti, kad amerikiačiai netik 
viską amerikonišku tempu dirba, bet ir geria. 


ATEITIES RADIO 


Inžinieriai, radio specialistai,/įtikinėja, kad 
greitu laiku radio klausytojai galės ne tik klau- 
syti programų ir daug daugiau stočių, bet 
ir naudotis radio televizija, pav., galės gauti 
laikraščių nuotraukas ir kita. 

Televizija jau yra labai ištobulinta. Naujie- 
siems aparatams labai sėkmingai yra naudoja- 
mas paprastas garsiakalbis. 

Paskutinysis tos rūšies laimėjimas, — tai 
aparatas, galįs perduoti ryto laikraščius, foto- 
kroniką, asmenų atvaizdus, spausdintas pro- 
gramas ir t. t. 

Sis aparatas yra garsiakalbis, kuris be gar- 
sų gali taip pat perduoti ant popierio ir atvaiz- 
dą. Bet kokio didumo priimtuvas gali perduoti 
atvaizdus ant popierio, kurio didumas gali būti 
įvairus. Laikas nuo 2 val. iki 6 val., kai pa- 
prastai nebūna jokio garsinio perdavimo. 

Nakties metu maža garsiakalbio diafragma, 
uždaryta specialiame judančiame futliare, grei- 
tai judėdama verčia automatišką amžiną plun- 
ksną judėti ir leisti popiepio rutulį, kuriame 
ibrézia brūkšnelius. Šie brūkšneliai ir taškai, 
einantieji vieni po kitų, sudaro raides, žodžius, 
paveikslus, žemėlapius. 

Priimtuvas — tatai ištisa popieriaus juosta, 
kurią reguliuoja laikrodžio mechanizmas. Kai 
plunksna prieina ligi eilutės galo, mechanizmas 
automatiškai perkelia kaspiną ir plunksną, pra- 
dėdamas rašyti kitą eilutę ir t. t. 

is aparatas jau kai kur yra naudojamas. 
Laivai, plaukdami jūroje, kasdien tuo būdu 
gali gauti ryto laikraščius. Atlanto vandenyno 
šiaurėje šiuo būdu perduodamos meteorologi- 
nės žinios. Tokie aparatai esti ir lėktuvuose. 
Neseniai per vandenyną buvo perduoti iliu- 
struoti laikraščio vaizdai. 

Specialistai įtikinėja, kad netrukus tokie 
priimtuvai, gaudydami įvairias stotis, bus au- 
tomatiškai įjungiami ir išjungiami pagal nusta- 
tytas programas. Namų priimtuvai galės nau- 
dotis tiek vietine, tiek užsienio televizine radio 
programa. 


KIEK DAR YRA VERGŲ? 


Iš penkių milijonų visam pasaulyje esančių 
vergų, vien Kinijoje yra jų apie du milijonai.’ Tai 
daugiausia 15—18 metų mergaitės, kurias tė- 
vai už nedidelį atlyginimą parduoda neribotan 
tarnybos laikui, 

LIETUVOS VALSTYBĖJE 


Lietuvos laikraščiai praneša, kad paskutiniu 
metu buvo sudaryta valdžios ir katalikiškų drau- 
gijų atstovų komisija, kuri turinti aptarti visus 
ginčytinus tarp valdžios ir katalikiškų organiza- 
cijų klausimus. Katalikiškųjų organizacijų atsto- 
vams vadovauja arkivysk. Skvireckas. 

— Lietuvos valstybėje naujai įregistruoja- 
mos visos organizacijos ir draugijos. Iki naujų 
metų vidaus reikalų ministerijai pateikė 686 
draugijos savo įstatus. Iš jų 597 jau įregistruo- 
tos. Pagal tautybę įregistruota 244 lietuviškos 
organizacijos, 122 žydų, 17 latvių, 16 rusų, 1 
estų, 2 vokiečių, 1 totorių, 1 ukrainų, 7 miš- 
rios. Be to, įregistruota 96 savanorių gaisrininkų 
komandos. 

— Sių metų pradžioje susisiekimo mini- 
sterija pradėsianti tiesti naują geležinkelį tarp 
Panevėžio ir Joniškėlių. Sio gelžkelio nutiesi- 
mas atseisiąs 6 mil. litų. 

— Dar šiemet manoma įsteigti Ežerėnuose 
sklandymo mokykla. Ten pat manoma pasta- 
tyti sklandytuvų dirbtuvės ir mokiniams ben- 
drabutis. 

— Sio mėn. 5 d. Kaune buvo Lietuvos 
Tautininkų Sąjungos atstovų suvažiavimas. Su- 
važiavime pasakė kalbą valstybės Prezidentas 
Antanas Smetona, ministeris pirmininkas Juo- 
zas Tūbelis ir kiti. Po pranešimų buvo išrinkta 
nauja S-go; valdyba, kurią sudaro: Kauno tau- 
tininkų pirmininkas Br. Gudavičius, žemės ūkio 
rūmų direktorius VI. Tiškus, finansų vicemin. 
Indrišiūnas, žurnalistų sąjungos pirmininkas 
prof. Iz. Tamošaitis ir seimo atstovas Kviklys. 
Visos Tautininkų S-g0s pirmininku paskirtas 
ministeris pirmininkas J. Tūbelis. 

Sąjunga turi 12903 narius, subūrusius 452 
rajonose. Tame skaičiuje 6896 ūkininkai, 456 
darbininkai, 286 amatininkai, 1.505 mokytojai, 
2.396 valdininkai, 169 pirkliai ir pramonininkai, 
12 advokatų. Pagal išsilavinimą: 4868 baigė 
pradžios mokyklas, 2122 baisė vidurines mo- 
kyklas, 1537 baisė specialias amatų mokyklas 
ir 501 baigė aukštuosius mokslus. 

— Lietuvos valstybėje paskutiniu metu lei- 
džiama 146 periodiniai laikraščiai, kurių tarpe 

16 dienraščių,35 po 2-3 kartus savaitėje, 35 
savaitiniai, 18 dvisavaitinių, 3 du kart per mė- 
nesi, 47 mėnesiniai, 6— kartą per du mėnesius 
ir daug neperijodinių leidinių. 

— Šio mėn. 6 d. Kaune buvo surengtas 
muzikos ir literatūros vakaras, kur programą 
sudarė turiningi lietuvos kompozitorių kūriniai, 

— 1936 metais Lietuvos valstybėje buvo 
išleista iš viso 1912 knygų. Palyginę šį skai- 
čių su ankstyvesniųjų metų išleistų knygų skai- 
čiais, pamatysime, kad ir šioje srityje padaryta 
žymi pažanga. 

— Lietuvos Valstybės Prezidentas A. Sme- 
tona paskyrė iki gyvos galvos pensiją rašyto- 
jui Liudui Girai, Amerikos lietuvių veikėjui kun. 
A. Miliukui ir A. Pyragaitei. 

— 1938 metais Lietuvos Nepriklausomybės 
20 metų sukaktuvių proga, bus surengta di- 
džiulė visos Lietuvos dainų šventė. Siai šven- 
tei Lietuvos muzikai ir chorvedžiai jau dabar 
sparčiai ruošiasi. Manoma, kad didžioje Lietu- 
vos dainų šventėje dalysaus apie 15.000 daini- 
ninkų. Pati šventė įvyks Kaune birželio ar lie- 
pos mėnesyje. 


LATVIJOJE 


Latvijos lietuviai skautai ir skautės šio mėn. 
10 d. surengė bendrą vakara—baliy, kurio metu 
buvo suvaidinta 3 veiksmų skautiška Juro Sal- 
tenio pjesė. Po to buvo įdomūs koncertiniai 
numeriai ir tautiški žaismai. 

— Rygos lietuvių gimnazija šio. mėn. 24 d. 
rengia tradicinį vakarą—spektaklį — balių. Pro- 
gramoje numatoma 2 scenos veikalai, dainos, 
mergaičių ir berniukų gimnastika. 

— Trijų Karalių dieną 3 liet. pagrindinė 
mokykla surengė eglutę—vakarėlį. Programoje 
buvo pora scenos vaizdelių latvių ir lietuvių 
kalbomis, deklamacijų, dainų, šokių ir gimnas- 
tikos numerių. 

— Kalėdų Svenčių metu Rygoje tris die- 
nas viešėjo vyresniųjų Kauno skautų ir skau- 
čių grupė, kuriai vadovavo skaut. A. Zauka. 
Rygoje maloniai svečius priėmė ir nuoširdžiai 
vaišino Latvijos lietuvių skautų vadovybė sų 
V. Mocku priešaky. 


ANGLIJOJE 


Londone, kur yra nemažas iškės būrelis, 
gražiai veikia jaunimo draugija „Rūta“. Šios 
draugijos nariai dažnai šaukia susirinkimus, kur 
skaitomos įdomios turiningos paskaitos ir ap- 
tariami įvairūs kolonijos lietuvius liečią klau- 
simai. Ateinančią vasarą vietinis jaunimas žada 
aplankyti Lietuvą. 


ARGENTINOJE 


Vietiniai lietuviai beveik visi yra susispietę 
kultūros ir savišalpos draugijon „Neptūnas“. 
Nors šią draugiją sudaro visokių pažiūrų žmo- 
nės, bet kultūros ir savišalpos darbe jie randa 
visišką sutarimą ir bendrai dirba. 

Gražiai veikia ir didelis „Neptūno“ knygy- 
nas. Jis turi daug knygų, ir kolonija jomis la- 
bai naudojasi. 

Atėjus pavasariui, darbai čia taip pat pa- 
gyvėjo. Alaus bravoras „Cordoba“, didieji ma- 
lūnai ir miesto valdybos darbai, paskutiniu 
laiku paėmė apščiai darbininkų, | is tarpe ne- 
mažai lietuvių. Čia ateina nemažai Šiaurės 
Amerikos ir Lietuvos laikraščių. Yra šioje kolo- 
nijoje, kad ir nedidelis, bet gražus mažųjų lie- 
tuvių būrelis. 


BRAZILIJOJE 


Artinantis vasarai, pradeda gyviau pasireik- 
šti skerdyklų darbas. „Cerros“ ir „Casabos“ lie- 
tuviai, kurie žiemos metu buvo be darbo ar 
dirbdavo tik įpo dvi ar tris dienas per savaitę, 
pradeda daugiau darbuotis, o tie, kurie žiemos 
metu buvo netekę darbo, tikisi pabaigti savo 
vargus ir kas rytas lankosi prie vieno ar kito 
„frigorifiko“ vartų, nes jau prasideda didesnio 
darbininkų skaičiaus reikalavimas. 


VILNIUJE 


Idėjos bičiulį Julių Sinių, sukūrusį su 
p-le Konstancija Marcinkevičiūtė lietu- 
viškąją šeimą, sveikiname ir linkime vi- 
sokeriopos laimės. 


„Romuvos“ Klūbo Voldybą. 


Iškrėtė, sulaikė, paleido. Šio mėn. 
9 d. buv. Tautinio Vilniaus Lietuvių Komiteto 
pirmininko K. Stašio bute buvo padaryta krata. 
Po kratos pirmininkas K. Stašys buvo sulaiky- 
tas, ištardytas ir patalpintas Lūkiškio kalėjiman. 


Po poros dienų, užstačius 1000 auks. kaucija, 
pirmininkas K. Stašys buvo paleistas. 


Lietuviški vakarai. Šeštadienį, šio mėn- 
16 d., Lietuvių artistų grupė, Meno ir Literatū- 
ros Draugijos padedama, Vytauto Didž. gimna- 
zijos salėje vaidina Kaz. Inčiūros scenos vei- 
kala ,Painiava”. 

Sekmadienį, sausio 17 d., Viln. Liet. Stud. 
Sąj. studenčių sekcija V. D. G. salėje rengia 
vakarą Klaipėdos krašto literatūrai aptarti. 

Labdaringi darbai. Šv. Mikalojaus pa- 
rapijos kleb. kun. K. Čibiro ir lietuvaičių kazi- 
mieriečių rūpesčiu, Kalėdų švenčių proga buvo 
sušelpta visa eilė neturtingų lietuviškų šeimų. 


Menininkų vakaras. Š. m. sausio 12 d. 
Liet. Stud. Sąjungos salėje įvyko Liet. Meno 
ir Literatūros D-jos vakaras, kuriame dailinin- 
kas VI. Drėma skaitė paskaitą tema „Dailės 
esmė ir meninės vertės“. 

Po paskaitos buvo gana gyvos diskusijos. 


„Viin. Ryt.“ konfiskata. Šio mėn. 
12 d. Miesto Storastijos įsakymu buvo sukon- 
fiskuotas „Viln. Ryt.“ 4 nr. už vedamąjį straipsnį 
„Nieko naujo“. 


Vidaus Misijų susirinkimas. Šio 
mėn. 6 d. šv. Mikalojaus salėje buvo Vidaus 
Misijų susirinkimas, kuriame kalbėjo kun. K. Ci- 
biras, paskaitą skaitė kun. Basys, po to buvo 
deklamacijos. 


VISAME KRASTE 


Kūriniai, Kaltinėnų valsč. Švenčionių 
apskr. Šių metų gruodžio mėn. 12 d. Švenčio- 
nių ligoninėje po sunkios bet neperilgos ligos 
(tifuso ir bronchito) aprūpintas Šv. Sakramen- 
tais mirė 23 metų amžiaus jaunuolis Vincas 
Černiauskas. Velionis buvo susipratęs lietuvis, 
Labai mėgdavo knygas ir lietuviškus laikraš- 
čius, o ypač „J. Draugą“, kurio buvo nuolati- 
nis skaitytojas ir prenumeratorius. Įsikūrus čia 
1930 m. Liet. Sv. Kazimiero D-jos skyriui, visą 
laiką buvo jo nariu, o paskutiniais metais iki 
skyriaus uždarymo ėjo skyriaus knygyninko pa- 
reigas. Jaunuolis buvo darbštus, doras ir už 
tai visų buvo labai mylimas ir gerbiamas. 

Tad ilsėkis amžinai, gyvenimo žiede, nuvy- 
tęs jaunuoli, lai tau bus lengva savoji žemelė. 


Nuliūdes. 
A A AN 


Gerbiamajam mūsų Auklėtojui ir Ve- 
dėjui Broniui Leskevičiui, jo mylimai mo- 
tutei mirus, reiškiame gilios užuojautos, 
D-ro J. Basanavičiaus 
bendrabučio auklėtiniai. 

Tarptautinéje pasaulio politikoje kasdien 
išplaukia į paviršių vis nauji klausimai, grasa 
pasauliui visuotiniu karu. Rodėsi, Europa leng- 
viau atsikvėps pasirašius Anglijai su Italija 
bičiulystės sutarti. Bet kur tau! Nespėjo 
dar rašalas ant popierio nudžiūti, kaip iškilo 
aštrus tarp Prancuzijos ir Turkijos kivirčas 
dėl Alckscnd:etos sondzako (apskrities). Mat, 
po pasaulinio karo Turkija, kaipo nugaléta 
valstybė, turėjo perleisti nugalėtojams visa 
eilę savo sričių. Žinoma, daugiausia pasipel- 
nijo dvi stipriausios iš nugalėtojų tarpo vals- 
tybės: Anglija ir Prancūzija. Anglija gavo iš 
Turkijos Palestiną ir Iraką su gausiais naftos 
šaltiniais Mossulo krašte. Prancūzijai atiteko 
derlingas Sirijos kraštas tarp Viduržemio jū- 
ros ir Arabijos tyrų. Tam krašte gyventojų 
dauguma yra arabai. Tik vienam apskrityje, 
esančiame prie pat rytinio kampo Viduržemio 
jūros, gyveno daug turkų. Dėl tos apskrities, 
kuri vadinasi Aleksandreta sandžak, susi- 
pyko Turkija su Prancūzija. Ši pastaroji, gau- 
dama tuos kraštus, pasižadėjo gerbti vietos 
gyventojų papročius, tikybą, nevaržyti kalbos 
ir suteikti plačią kultūrinę autonomiją. Ligi 
praėjusiųjų metų pabaigos buvo visai ramu. 
Bet 1936 m. rugsėjo mėn. Prancūzija suteikė 
laisvę Sirijai, kuri tapo beveik savarankė 
respublika ir po tam tikro bandymo laiko 
turėjo būti priimta į Tautų Sąjungą visai |y- 
giateisiu nariu. Šiuo atžvilgiu Prancūzija elgėsi 
Anglijos pavyzdžiu, kuri panašiai pasielgė su 
Iraku. Sirijoje sprendė viską arabai. Turkijos 
respublika, buvusi tų kraštų valdovė, parei- 
kalavo iš Prancūzijos, kad ši užtikrintų Ale- 
ksandretoje gyvenančių turkų kultūrinę auto- 
nomiją. Prancūzija, kuri yra gavusi iš Tautų 
Sąjungos Siriją, kaipo mandatinį kraštą, pa- 
vedė spręsti tuos turkų reikalavimus Tautų 

Sąjungai. Tuo tarpu Turkija, nelaukdama T. 
Sąj. sprendimo, pradėjo barškinti kardu. Tur- 
kijos diktatorius Kemala Ataturk, padaręs 
visą eilę pasitarimų su savo kariuomenės 
vadais ir užsienių reik. ministeriu, nuvyko 
i pasienio apskritis. 

Spaudoje buvo pasklydę gandai, esą tur- 
kai renką kariuomene ir žadą ginklu prijungti 
Aleksandretą. Tuo tarpu Prancūzija paklabeno 
i Londono užsienių reik. ministeriją, kad ši 
panaudotų savo itaką Ankaroje ir sušvelnintų 
padėti. Londonui prabilus, turkų karštis at- 
slugo ir karo pavojus dingo. Tuo metu I. 
Sąjunga nesnaudė ir... pasiuntė komisiją trijų 
asmenų—olando, dano ir švaicaro — ištirti bylą 
vietoje. Tiems nuvažiavus į Aleksandretos 
miestą, įvyko larp turkų ir arabų kautynės. 
Daug žmonių žuvo; kautynės baigėsi tik re- 
guliariai kariuomenei įsikišus. Tiesa, Turkija 
labiausiai bijosi italų, kuriuos nuo seno vy- 
lioja šie derlingi kraštai Mat, dar karo metu 
italams buvo pažadėta Sirijos dalis su Alek- 
sandretos uostu. Deja, po karo italai čia 
nieko negavo. Turkija nenori turėti kaimynu 
italo, nes mano, kad šis vėliau gali panorėti 
ir pačios Turkijos žemių. Mat, jau nuo seno 
italai galvoja apie Anatoliją. Nespéta už- 
miršti Aleksandretos bylos, o čia dar prasi- 
dėjo ir Maroko klausimas. 

Paaiškėjo, kad Vokietija, suteikdama gen. 
Frankui pagalbą, reikalavo už tai labai bran- 
giai užmokėti. Mat, nepaprastai smarkiai iš- 
sivysčiusi vokiečių karo pramonė jau nuo 
ilgesnio laiko jaučia geležies stoką. Tuo 
tarpu Ispanijos valdomajame Maroke gele- 
žies yra labai daug. Ten jau nuo seno ge- 
lezies kasyklos buvo prancuzy-angly kapitalis- 
tų rankose. Užėmus Maroką gen. Franko 
kariuomenei, visa ten iškasta geležis buvo 


kraunama į vokiečių laivus ir vežama į Vo- 
kietija.  Užmokesniį gaudavo gen. Frankas 
ir tai ne markėmis, bet kanuolėmis, kulko- 
svaidžiais, orlaiviais irkitokia karo medžiaga. 
Nepatenkinti anglų ir prancūzų pramonininkai, 
turėdami iš to labai dideli nuostolį, pirmieji 
atkreipė į tai pasaulio dėmesį. Vėliau paaiš- 
kėjo, kad vokiečiai nemaną Maroke tenkin- 
tis vien geležimi. Pasirodė, dabar Ispanijos 
Maroke apyvartoje vartojamieji pinigai yra 
vokiečių markės, policijai vadovauja vokie- 
čių karininkai ir kasdien auga reguliarios 
vokiečių kariuomenės būriai. Be to, vokie- 
čių specialistai tvirtina įvairias sustiprinimo 
vietas, kurios karo metu gali turėti didelės 
reikšmės. Žinoma, pirmieji sujudo prancū- 
zai. Juos pasekė anglai. Ikarštis dėl Maro- 
ko pakilo iki tokio laipsnio, kad spaudoje 
net buvo grąsoma karo laivyno įsikišimu. 
Turtinga, viskuo pertekusi Afrika vokiečius 


vyliojo jau nuo ilgesnio laiko. Deja, jie ge- 
rokai susivėlino. Pradėjus Vokietijai rūpintis 
kolonijos įsigijimu, didesnė Afrikos dalis 


buvo anglų ir prancūzų rankose. Šios anglų . 


ir prancūzų dėl Afrikos rungtynės XIX amž. 
pabaigoje vos neprivedė prie karo. Bet Pran- 
cūzija, begalvodama apie kerštą Vokietijai už 
praloštą 1870—71 m. karą ir Alzacijos ir Lo- 
taringijos netekimą, anglams Sudane ir Egipte 
nusileido. Pagaliau 1904 m. buvo pasirašyta 
tarp Anglijos ir Prancūzijos sutartis, pagal 
kurią pasidalyta Afrikoje „itakų sferomis“, 
1905 m. įvyksta pirmas dėl Maroko poli- 
tinis krizis. Mat, tuometinis Vokietijos im- 
peratorius Vilhelmas II, važiuodamas į Jeru- 
zolimą, užsuka i Tanžero uostą, esanti Šiau- 
rinės Afrikos pakrantėse, ir pasako kalbą. 
Joje tarp ko kito paskelbia Maroko sultanato 
nepriklausomybę. Prancūzija su Anglija tuo 
buvo labai nepatenkintos. Tiesa, prancūzai 
nusileido, o jų užsienių reik. ministeris Del- 
cass'e, didelis Anglijos bičiulis, o Vokietijos 
priešas, pasitraukė. Bet anglai sušaukė tuo 
reikalu (1906 m.) į Alžesirą Europos didžval- 
stybių konferenciją, kur Vokietija turi nusi- 
leisti. Nutariamą Maroką palikti Prancūzijos 
globoje. Pati šiaurinė Maroko dalis atiduo- 
dama Ispanijai sąlyginai, jei ši nieko svetimo 
neisileis. Bet tuo Vilhelmo II pastangos isi- 
prausti Marokan nesibaigė. Jis tą pati mėgi- 


no dar 1911 m. Mat, tais metais prancūzų 
kariuomenė pirmą kartą įžengė i Maroko sul- 
tanato sostinę Tesą. Vilhelmas II, laikydamas 
tą prancūzų žingsnį lyg ir neteisėtu, siunčia 
karo laivą „Panterą“ į Agadiro uostą. Maža 
ko betruko, kad tas „Panteros“ konfliktas būtų 
sukėlęs tais metais pasaulinį gaisrą. Ir 
šiuo kartu Vokietija nusilėido. Ji tik gavo 
šį tą kaipo atlyginimą Prancūzijos vakarinėje 
Afrikos pakrantėje. 

Dabar, Hitlerio laikais, Vokietija, Didžiojo 
karo pamokyta, visgi tęsia prieškarinę politi- 
ką. Tiesa, tenka patirti, kad Vokietija, maty- 
dama griežtą Anglijos ir Prancūzijos dėl Ma- 
roko nusistatymą, nusileido. Hitleris pasikal- 
bėjime su Prancūzijos ambasadorium pareiš- 
kė, kad Maroke ir Ispanijoje nelaukiąs jo- 
kių atamainų. 

Tuo tarpu Ispanijoje, dėl kurios įvyko 
Maroko koniliktas, ir toliau eina naminis ka- 
ras. Tautinė kariuomenė, gavusi gausesnę Vo- 
kietijos ir Italijos paramą, pradėjo sėkmin- 
giau pulti. Daugelyje vietų raudonieji buvo 
priversti nusileisti ir pasitraukti. 

Generolas Liano pasakė per radio kalbą, 
kurioje smulkiai nupasakojo, kas ir kiek buvo 
laimėta. Sukilimo pradžioje tautinė kariuo- 
menė turėjo 51 batalijoną pėstininkų, 2 inži- 
nierijas, 7 kavalerijos eskadronus, 8 artileri- 
jos divizijonus, 22 orlaivius ir 2 karo laivu. 
Raudonųjų jėgos buvo tokios: 39 pėstin. ba- 
talijonai, 12 inžin. batal., 3 kavaler. eskzar., 
130 orlaivių ir 30 karo laivų. 

Tautinė kariuomenė, turėdama prieš save 
daugeliu požvilgių stipresnį už save priešą, 
sugebėjo savo narsumu ir pasišventimu per- 
galės švytuoklę pakreipti savo pusėn. Anglų 
ir prancūzų vyriausybės, norėdamos nutraukti 
šias žiaurias ispanų tarpusavio žudynes, krei- 
pėsi savo laiku į užinteresuotas valstybes, 
kad jos nesikištų į ispanų reikalus. Vokietija 
su ltalija, iš esmės isutikdamos su spren- 
džiamu klausimu, reikalauja pašalinti iš Is- 
panijos visus neispanus. Nežinia, kokia | 
bus tolimesnė to pasiūlymo eiga. Tuo tar- 
pu tarpusavio ispanų kautynės, kuriose šalia 


ispanų dalyvauja rusai, vokiečiai, italai ir 
net japonai, eina visu smarkumu ir žiau- 
rumu. 

— Indijoje vėl pradėjo veiklą garsusis 
indų veikėjas ir kovotojas už savo tėvynės 
nepriklausomybę Mahatma Gandi. Jis pasakė 
per tautinį indų kongresą didelę kalbą, ku- 
rioje pabrėžė, kad esąs priešingas anglų pa- 
sitraukimui iš Indijos. Gandi, būdamas dide- 
lis indų žinovas, supranta, kad dabartiniu 
metu galvoti apie pilną Indijos nepriklauso- 
mybę, yra visai neišmintinga. Milžiniška, 350 
milijoninė Indų tauta yra susiskaldžiusi į visą 
eilę giminių ir kastų. Visos jos gyvena di- 
delėje tarpusavio nesantaikoje. Be to indai 
yra ne vienos tikybos išpažinėjai. Daugiausia 
yra braminų ir mahometonu. Šių tikybų žmo- 
nės dažnai tarp savęs kovoja. Anglija, mokė- 
dama puikiai visus tuos kivirčius išnaudoti, 
valdo palyginti su nedidele karo jėga tą mil- 
žinišką ir nepaprastai turtingą kraštą. Gandi 
tik vieno reikalauja iš anglų: prisitaikinti prie 
indų ir duoti daugiau laisvės. Gandi kovas 
už savo tautos laisvę seka susidomėjęs vi- 
sas kultūringas pasaulis. Mat, Gandi pirmas 
žmonijos istorijoje nori tautai iškovoti ne- 
priklausomybę ne ginklu, bet itikinimu ir 
pasyviu pasipriešinimu. 

— Buvęs Raudonosios Armijos vadas, žy- 
mus komunistas Leiba Trockis buvo Stalino 
ištremtas iš Sav. Rusijos. L. Trockis kilmės 
žydas, it garsus jo tautietis „amžinas žydas“ 


niekur negalėjo ilgiau kojų sušilti. Pagaliau 
jis persikraustė net anapus Atlanto į Meksiką. 
Ten jis buvo labai maloniai priimtas. Jis ap- 
sigyveno Meksiko mieste, toje miesto dalyje, 
kur gyvena patys turtuoliai. 

— Olandijos sosto įpėdinė karalaitė Juli- 
jana su savo vyru kunigaikščiu Bernhard 
zur Lippe von Biesterfield atvyko Lenkijos 
žiemos kurortan Krinica, esančiame rytiniuose 
Karpatuose, praleisti pirmuosius povestuvi- 
nius mėnesius. Svečiai apsigyveno brangiau- 
siamė ir šauniausiame Krinicos viešbutyje, 
kuris yra garsaus lenkų dainininko Jono Kie- 
pures nuosavybe. 

— Š. m. sausio 12 d. Paryžiuje buvo pa- 
sirašyta trijų Pabaltės valstybių bendra dėl 
dalyvavimo 1937 metų vasarą pasaulinėje 
parodoje, ruošiamoje Paryžiuje, konvencija. 
Statomas bendras visoms „trims valstybėms 
eksponatams išstatyti rumas ir t.t. Tai dar 
vienas Pabaltės Santarvės vieningumo įrody- 
mas. 

— Generolas Goeringas, dešinioji Vokie- 
tijos diktatoriaus Hitlerio ranka, žada atei- 
nanti pirmadieni važiuoti ltalijon, kur bus Ita- 
lijos sosto ¡pédinio kun. Humberto svečiu. 
Europoje gen. Goeringo kelionei į Italiją 
priduodama daug reikšmės. Kalbama, kad jis 
iš Italijos užsuksiąs i Ispaniją. 

Klausi — neklysi 


Šiandieną gyvenimas yra labai sudėtingas 
ir painus. Kad ir kaip stengtumeis, visko su- 
žinoti negali. Juo labiau to neistengsi pada- 
ryti vien savo jėgomis. Bet nežiūrint į tai, 
gyvenime turime dalyvauti, privalome domė- 
tis, kas dedasi apie mus. Turime eiti kartu 
su gyvenimu. O kartais net pačių gyvenimo 
sąlygų bei aplinkybių esame stačiai verčiami 
žinoti ir suprasti kai kuriuos dalykus. Nuo jų 
net išsisukti negalime. Žinoma, lengviau tam 
su jais prasilenkti, kas stengiasi Salintis, ypa- 
tingai nuo viešojo gyvenimo. . Bet mes, lie- 
tuviai, taip daryti negalime. Mes privalome, 
kiek tik leidžia mūsų jėgos dirbti viešąjį, 
kultūrini darbą. Ryšy su tuo mums tenka 
dažnai susidurti su įvairiom teismo ir val- 
džios bei administracijos įstaigom. O čia jau 
reikia žinoti teisės, ką mes galime daryti, 
o ko negalime. Reikia žinoti, jei kas galima 
daryti, kaip tai atlikti, kad neiklimptume 
į neišbrendamą painiavą. Bet visko pats ne- 
„gali žinoti. Labai dažnai priseina klausti ži- 
novų, specialistų ar bent kiek daugiau nusi- 
manančių. Mieste gyvenant tai nesunku atlikti, 
nes čia pilna įvairių sričių specialistų. Tuo 
tarpu sodžiuje šiuo atžvilgiu jau daug sun- 
kiau. Čia tų specialistų trūksta arba labai 
dažnai ir visai nėra. Daryk, ką nori. Norė- 
dami sodžiuje gyvenantiems žmonėms šioje 
srityje padėti, ivedame „Jaun. Dr.“ klausimų 
ir atsakymų skyrių. 

Čia pirmoje vietoje suminėjau viešuosius 
reikalus, nes su jais daugiausia turime pai- 
niavų. 

Bet mums taip pat yra svarbus ir priva- 
tinis, asmeninis mūsų gyvenimas. Ir čia, ži- 
noma, pasitaiko įvairių atsitikimų, kurių pats 
vienas neišspręsi. Čia taip pat pasitaiko la- 
bai daug dalykų, susijusių su teise. Bet pri- 
vatiniame gyvenime ypatingai svarbūs yra 
sveikatos reikalai. Jais bene daugiausia 
ir priseina sielotis. Sunkiau susirgus, žinoma, 
dažnai reikia kreiptis betarpiškai pas gydy- 
toją. Bet kartais galima pasinaudoti ir vienu 
kitu geru patarimu. Šios rūšies patarimais 
met ir dažnai tenka pasinaudoti, ypatingai 


gyvenant sodžiuje, o juo labiau, kad čia 
trūksta gerų ar bent geresnių gydytojų. Pa- 
galiau tiems reikalams, nors jie yra be galo 
svarbūs, nevisuomet galima sugraibyti vie- 
nas kitas skatikas. | šios rūšies klausimus 
taio pat mielai atsakinėsime. 

Pagaliau dar gali būti įvairių dalykų, ku- 
rie dažnai yra neaiškūs, nesuprantami, bet 
reikalingi žinoti, kaip, sakysime, kai kurios 
mintys ar žodžiai skaitant knygas ar laikraš- 
čius. Čia taip pat yra svarbūs dalykai. I juos 
negalima pamoti ranka. Jie turi būti mums 
aiškūs ir suprantami. Kai daugiau skaitysime 
ir ką skaitysime gerai suprasime, tai ir nau- 
da bus didesnė. Gera yra daug skaityti, bet 
dar geriau, ką skaitai, gerai suprasti ir kri- 
tiškai įvertinti. Toks skaitymas duoda daug 
naudos ir protui, ir sielai ir kelia dvasinę, 
o kartu ir medžiaginę kultūrą. Tad galvokite 
ir klauskite, o mesfpasistengsime atsakinėti. 

Klausimų ir atsakymų skyrius „J. Dr.“ 
bus vieną kartą per mėnesi. 

Norime su sodžiumi palaikyti kuo glau- 
džiausius santykius. Gerai atjaučiame var- 
gingą ir skurdų sodžiaus gyvenimą. Rupina- 
més, kaip galime ir kuo galime ji gerinti, 
nors ir labai sunkiose salygose. 

Neturėdami galimybės dažniau betarpiš- 
kai sueiti su sodžiumi, pasikalbėti įvairiais klau- 
simais, ypatingai šiais laikais, kada iš mūsų 


padangės išnyko lietuviškos organizacijos, 
norime tamprius santykius palaikyti per 
spaudą. Siandieną lietuviškas laikraštis turi 


atstoti lietuviškų draugijų skyrius. Mūsų 
spauda turi būti tampri jungtis tarp mieste 
ir sodžiuje gyvenančių lietuvių. 

Leisdami „Jaunimą Draugą“ dažniau, kas 
savaitė, kaip tik ir stengiamės tuos santykius 
padaryti glaudesnius, gyvesnius. 

Žinoma, tas santykių glaudumas priklauso 
ir juo labiau priklausys ateityje ne vien nuo 
mūsų. Jis gal daugiau pareina ir pareis nuo 
to, kaip gyvai juo susidomės sodžiuje gyve- 
na žmonės. 

Tad vieni ir kiti į bendrą darbą, o tuo- 
met ir vargai bus lengvesni. 


Przesyłka oplacona ryczałtem. 

